E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: Άγιος Θεόδωρος Στουδίτης: Η εντολή του Κυρίου είναι να μη σιωπάμε τον καιρό, που η πίστη μας βρίσκεται σε κίνδυνο.\nΆγιος Θεόδωρος Στουδίτης: Η εντολή του Κυρίου είναι να μη σιωπάμε τον καιρό, που η πίστη μας βρίσκεται σε κίνδυνο.\nΗ Εκκλησία του Θεού δεν έχει μείνει χωρίς ποιμένα, μολονότι την έχουν κατατοξεύσει• και «πύλαι άδου» δεν έχουν καταφέρει να την καθυποτάξουν• ούτε ανέχεται να κάμνει κάτι και να λέγει αντίθετα προς τους καθιερωμένους («κειμένους») όρους και νόμους. Όμως πολλοί ποιμένες ποικιλοτρόπως έγιναν άφρονες. Διότι και συνόδους εσυγκρότησαν μεγάλες και πολυπληθείς, και θεώρησαν τους εαυτούς τους ότι είναι Εκκλησία Θεού, και φρόντισαν να φαίνονται ότι υπερασπίζονται τους «κανόνες», στην πράξη όμως εστρέφονταν εναντίον των κανόνων. Λοιπόν, Σύνοδοι δεν είναι όταν μαζεύονται απλώς ιεράρχες και ιερείς, έστω και αν είναι πολλοί.\nΗ Σύνοδος λοιπόν πρέπει να γίνεται εν ονόματι Κυρίου με ειρήνη και με τήρηση των «κανόνων» και οι καταδικαστικές και οι αθωωτικές αποφάσεις να μην λαμβάνονται όπως τύχει, αλλά όπως ορίζει η αλήθεια και οι «κανόνες» και οι γνωρίζοντες την ακρίβεια. Διότι ο λόγος του Θεού δεν μπορεί, από τη φύση του, να δένεται και να ορίζεται όπως θέλει ο καθένας. Και στους ιεράρχες σε καμία περίπτωση δεν έχει δοθεί εξουσία να παραβαίνουν τους «κανόνες», παρά μόνο να συμβαδίζουν με όσα έχουν γίνει αποδεκτά και έχουν αναγνωρισθεί, και να ακολουθούν τους πριν από αυτούς Πατέρες. Δεν επιτρέπεται λοιπόν ούτε η δική μας τοπική Εκκλησία ούτε καμία άλλη, να κάμνει κάτι παραβαίνοντας τους κείμενους νόμους και «κανόνες». Διότι, αν γινόταν αυτό, το Ευαγγέλιο θα ήταν κενό και οι κανόνες άχρηστοι• οπότε κάθε επίσκοπος κατά την διάρκεια της αρχιεροσύνης του, επειδή θα του ήταν επιτρεπτό να ενεργεί με τους ομόφρονές του όπως θα ήθελε, θα ήταν ένας νέος Ευαγγελιστής, και ένας άλλος Απόστολος και άλλος Νομοθέτης!! Ευτυχώς δεν συμβαίνει αυτό• διότι έχουμε παραγγελία από τον ίδιο τον Απόστολο Παύλο, αν κάποιος διδάσκει ή μας προστάζει να κάνουμε κάτι αντίθετο προς αυτό που παραλάβαμε, που να είναι δηλ. αντίθετο προς τους «κανόνες» των κατά καιρούς οικουμενικών και τοπικών Συνόδων, αυτός να μην είναι αποδεκτός στην Εκκλησία και να μη λογαριάζεται μεταξύ των αγίων χριστιανών.\nΣ΄ αυτούς τους χρόνους που ζούμε, που ο Χριστός διώκεται, όποιος έχει κάποιο εκκλησιαστικό αξίωμα και ξεχωρίζει για τη χριστιανική Του γνώση, οφείλει να διακρίνεται εις το να λαλεί και να διδάσκει το λόγο της ορθοδοξίας. Όμως και εκτός αυτού• εάν κάποιος είναι απλός μαθητής, έχει χρέος να λέει με θάρρος και παρρησία την αλήθεια, με ελεύθερη τη γλώσσα του…\nΑλλά πώς φτάσαμε να προτιμούμε την ησυχία των μοναστηριών μας περισσότερο από τον Θεό και την εδώ καλοπέρασή μας, από την υπέρ του αγαθού κακοπάθεια; Πού είναι η δύναμη και η δόξα του μοναχικού μας τάγματος; Θυμηθείτε πως οι μακάριοι Άγιοι Σάββας και Θεοδόσιος, την ώρα που ο Βασιλιάς Αναστάσιος πήγε με το μέρος της δυσσεβούς αιρέσεως, ξεσηκώθηκαν και πρωτοστάτησαν με ζήλο προμαχώντας για την ορθόδοξη πίστη. Και αυτό το έκαναν αναθεματίζοντας μέσα στην Εκκλησία, με τους ομόφρονές τους ορθοδόξους, τους αιρετικούς, και αποστέλλοντας στο βασιλιά τη διαμαρτυρία τους, βεβαιώνοντάς τον ότι θα προτιμούσαν τον θάνατο παρά να μεταβάλλουν κάτι από τα παραδεδομένα και καθιερωμένα δόγματα…\n«Αυτή είναι η ευαγγελική πίστη ημών των αμαρτωλών• αυτή είναι η αποστολική ομολογία ημών των ευτελών. Ακόμα και ο Πέτρος και ο Παύλος αν μας πουν αντίθετα πράγματα, ακόμα και αν έλθει άγγελος από τους ουρανούς και μας διδάξει άλλο Ευαγγέλιο, να μην τον δεχτείτε, γιατί δεν ακολουθεί την υγιή διδασκαλία της πίστεως».\n«Και όλα τα καλά του κόσμου να προσφέρει ένας άνθρωπος, που αποδέχεται την αίρεση, φίλος του Θεού δεν γίνεται. Είναι εχθρός Του. Και αν κάποιος καθίσει να φάει και να πιει με αιρετικούς, έχει ευθύνη». «Δεν είναι ‘οικονομία’ να αθετούμε αυτά που μας παραδόθηκαν, ούτε να κάνουμε οποιαδήποτε, μικρή δογματική παραχώρηση ανάλογα με τις περιστάσεις και τη λογική μας κρίση». «Όποιοι είναι, στους καιρούς μας, αληθινοί μοναχοί, να το δείξουν εμπράκτως. Και έργο του Μοναχού είναι να μην ανέχεται ούτε την παραμικρή καινοτομία και αλλοίωση στο Ευαγγέλιο. Ένας που ευδοκιμεί στο έργο του Θεού είναι προτιμότερος από χιλιάδες άλλους, που καμαρώνουν για την αυθάδειά τους. Αλλά συ, αν θέλεις, προτίμησε να είσαι με το πλήθος των πνιγμένων παρά να σωθείς μαζί με τον Νώε. Όσο για μένα, επίτρεψέ με να τρέξω και να σωθώ με τους ολίγους μέσα στην κιβωτό (δηλ. στην ασφάλεια της Εκκλησίας)».\n(759 μ.Χ - 826 μ.Χ.)\nlarissanet.gr: Ξάνθη: Απανθρακώθηκε 70χρονος μέσα σε εγκαταλελειμμένο σπίτι


Ας μιλήσουμε για την Ευρώπη – Μεταρρύθμιση\nΛίγες ημέρες πριν από τις πιο κρίσιμες ευρωεκλογές στην ιστορία της Ε.Ε., ο πολιτικός διάλογος παραμένει στη χώρα μας υπερβολικά εθνοκεντρικός. Βεβαίως και σε άλλες ευρωπαϊκές χώρες η εσωτερική πολιτική αντιπαράθεση έχει σημασία στις ευρωεκλογές, αλλά στη χώρα μας φαίνεται να κυριαρχεί απολύτως\nΛίγες ημέρες πριν από τις πιο κρίσιμες ευρωεκλογές στην ιστορία της Ε.Ε., ο πολιτικός διάλογος παραμένει στη χώρα μας υπερβολικά εθνοκεντρικός. Βεβαίως και σε άλλες ευρωπαϊκές χώρες η εσωτερική πολιτική αντιπαράθεση έχει σημασία στις ευρωεκλογές, αλλά στη χώρα μας φαίνεται να κυριαρχεί απολύτως. Ομως η σημασία των ευρωεκλογών είναι ιδιαίτερα κρίσιμη για τη χώρα μας, καθώς βρίσκεται σήμερα βαριά χρεωμένη στους Ευρωπαίους εταίρους της με δάνεια δισεκατομμυρίων και ταυτόχρονα υποχρεωμένη να εφαρμόζει την πολιτική λιτότητας που κυριαρχεί στην Ε.Ε.\nΜία αλλαγή των συσχετισμών των πολιτικών δυνάμεων στο Ευρωπαϊκό Κοινοβούλιο μπορεί να οδηγήσει σε μία διαφορετική πολιτική, τόσο όσον αφορά στην αποδοχή της αμοιβαιοποίησης του χρέους (ευρωομόλογο κ.ά.) όσο και τη χαλάρωση της νομισματικής πολιτικής. Μία τέτοια εξέλιξη μπορεί να διευκολύνει τη διευθέτηση του χρέους της χώρας μας και ταυτόχρονα να αυξήσει τη ρευστότητα στην οικονομία και έτσι να διευκολύνει την αναπτυξιακή προσπάθεια .Επιπλέον, μία αλλαγή πολιτικής θα μπορούσε να αυξήσει τον πληθωρισμό και έτσι να διευκολύνει την αποπληρωμή του χρέους. Επίσης, θα μπορούσε να πιέσει προς μία πιο συμφέρουσα για τις ελληνικές εξαγωγές ισοτιμία του ευρώ σε σχέση με τη σημερινή.\nΒέβαια, μια πιθανή αλλαγή συσχετισμών στο Ευρωπαϊκό Κοινοβούλιο δεν σημαίνει ότι άμεσα θα υπάρξει και αλλαγή στην ασκούμενη ευρωπαϊκή οικονομική πολιτική. Παρά το γεγονός ότι το Ευρωπαϊκό Κοινοβούλιο έχει θεωρητικά πολύ σημαντικές εξουσίες στη λήψη των αποφάσεων, ο σημερινός τρόπος λειτουργίας της Ε.Ε. ευνοεί στην πράξη τα διακυβερνητικά όργανα, δηλ. το Ευρωπαϊκό Συμβούλιο και το Συμβούλιο Υπουργών. Η διαδικασία λήψης αποφάσεων με την κοινοτική μέθοδο, όπου η Ευρωπαϊκή Επιτροπή και το Ευρωπαϊκό Κοινοβούλιο έχουν σημαντικό ρόλο, τουλάχιστον στους τομείς αρμοδιότητας της Ε.Ε. έχει υποβαθμιστεί προς όφελος του διακυβερνητισμού. Ετσι, οι αποφάσεις λαμβάνονται από τα ισχυρότερα κράτη-μέλη και κυρίως από τη Γερμανία.\nΟμως αν τηρηθεί το «πνεύμα» της Συνθήκης της Λισαβόνας και το Ευρωπαϊκό Συμβούλιο αναθέσει την προεδρία της Ευρωπαϊκής Επιτροπής στον «εκλεκτό» του πλειοψηφούντος ευρωπαϊκού κόμματος στις προσεχείς ευρωεκλογές, τότε η Ευρωπαϊκή Επιτροπή θα ενισχυθεί σημαντικά. Είναι πιθανό ο πρόεδρος της Επιτροπής να είναι ή ο κ. Γιουνκέρ ή ο κ. Σουλτς, οι οποίοι έχουν υποδειχτεί από τα μεγαλύτερα ευρωπαϊκά κόμματα, το Λαϊκό και το Σοσιαλιστικό. Σύμφωνα με τις δημοσκοπήσεις, μπορεί ένα από τα δύο να καταλάβει την πρώτη θέση. Αυτή η εξέλιξη θα συμβάλει στην αναβάθμιση του ρόλου της Επιτροπής, συνεπώς στην ενίσχυση της σημασίας της κοινοτικής μεθόδου λήψης αποφάσεων και στον περιορισμό του διακυβερνητισμού και της γερμανικής κυριαρχίας.\nΑπό τα παραπάνω, προκύπτει η μεγάλη σημασία που έχει ο συσχετισμός των πολιτικών δυνάμεων που θα προκύψει από τις ευρωεκλογές. Η ενίσχυση των ευρωπαϊκών κομμάτων που υποστηρίζουν την αλλαγή στην ευρωπαϊκή οικονομική πολιτική και την επιτάχυνση της ενοποίησης, προφανώς, συμφέρει τη χώρα μας. Η δημόσια συζήτηση ωστόσο δεν φαίνεται να αναδεικνύει τη σημασία των ευρωεκλογών για την αλλαγή της ευρωπαϊκής πολιτικής, ώστε οι Ελληνες πολίτες να μπορέσουν να κατανοήσουν πόσο σημαντικό είναι διακύβευμα για την ανάπτυξη και τη μείωση της ανεργίας και της φτώχειας στη χώρα μας.\nΤο ζήτημα δεν είναι, μόνον, αν οι ευρωεκλογές ευνοήσουν μερικά ελληνικά πολιτικά κόμματα εις βάρος άλλων και συνεπώς παγιώσουν ή, αντίθετα, αλλάξουν το πολιτικό τοπίο στη χώρα μας. Το ζήτημα είναι, κυρίως, αν θα ενισχυθούν σε ευρωπαϊκό επίπεδο οι πολιτικές δυνάμεις που θέλουν να αλλάξει η ευρωπαϊκή οικονομική πολιτική προς αναπτυξιακή κατεύθυνση. Εξάλλου, οποιαδήποτε αλλαγή πολιτικής στην Ελλάδα, χωρίς να υπάρξει αλλαγή πολιτικής σε ευρωπαϊκό επίπεδο, δεν θα έχει ουσιαστικό αποτέλεσμα, εφόσον η χώρα μας βρίσκεται σήμερα υπερχρεωμένη και συνεπώς υποκείμενη στους καταναγκασμούς των Ευρωπαίων πιστωτών της.\nΗ χώρα μας από μόνη της δεν μπορεί να επιτύχει το ξεπέρασμα της κρίσης επιχειρώντας μόνο τις αναγκαίες αλλαγές στο εσωτερικό της. Χρειάζεται να γίνουν μεγάλες αλλαγές και σε ευρωπαϊκό επίπεδο. Οι ευρωεκλογές είναι μια ευκαιρία.


Έκδοση από την 10:19, 8 Ιανουαρίου 2017\n205 bytes προστέθηκαν , πριν από 2 έτη\nΤην άνοιξη του 1937, κατά την περίοδο της [[Καθεστώς της 4ης Αυγούστου |δικτατορίας του Ιωάννη Μεταξά]], οι στρατιωτικές φυλακές της Ακροναυπλίας μετατράπηκαν σε "Στρατόπεδο Κράτησης Κομμουνιστών" και στέλνονταν οι πολιτικοί αντίπαλοι του καθεστώτος. Στην "Ακρό" όπως αποκαλούσαν οι πολιτικοί κρατούμενοι την Ακροναυπλία, φυλακίστηκαν εκατοντάδες κομμουνιστές, αντιφασίστες και δημοκρατικοί πολίτες. Τον Απρίλιο του 1941 όταν το μεταξικό καθεστώς παρέδωσε τους κρατούμενους στους Γερμανούς, κρατούνταν εκεί 600 περίπου άτομα. Ανάμεσά τους τα ηγετικά στελέχη και βουλευτές του ΚΚΕ [[Γιάννης Ιωαννίδης (στέλεχος ΚΚΕ)|Γ. Ιωαννίδης]], [[Κώστας Θέος|Κ. Θέος]], [[Ανδρέας Τζήμας|Α. Τζήμας]], [[Βασίλης Βερβέρης|Β. Βερβέρης]], [[Μιχάλης Σινάκος|Μ. Σινάκος]], [[Διονύσης Μενύχτας|Δ. Μενύχτας]], [[Φίλιππος Παπαδόπουλος|Φ. Παπαδόπουλος]], , [[Δημήτρης Παπαρήγας|Μ. Παπαρήγας]], [[Στέλιος Σκλάβαινας|Σ. Σκλάβαινας]], [[Ανδρέας Τσίπας|Α. Τσίπας]], [[Παντελής Πουλιόπουλος|Π. Πουλιόπουλος]], [[Αντώνης Φλούντζης|Α. Φλούντζης]] κ.α.<ref>Α. Φλούντζης (1986), Ακροναυπλία και Ακροναυπλιώτες & Ιστορία της Αντίστασης (1978)</ref>\nΣτη διάρκεια της Κατοχής οι συνθήκες κράτησης των πολιτικών κρατουμένων ήταν δραματικές και πολλοί πέθαναν από πείνα ([[Θόδωρος Μάγκος]], Ευριπίδης Ωρολογάς κ.α) ενώ αρκετοί μεταφέρθηκαν σε άλλα στρατόπεδα. <ref>Γιάννης Μανούσακας (1978), "Ακροναυπλία (θρύλος και πραγματικότητα)"</ref> Η απελευθέρωση της Ελλάδας απο τους Γερμανούς βρήκε στην Ακροναυπλία κρατούμενους κομμουνιστές που απελευθερώθηκαν.<ref>Α. Φλούντζης (1986), Ακροναυπλία και Ακροναυπλιώτες</ref>\nΑνακτήθηκε από "https://el.wikipedia.org/wiki/Ειδικό:MobileDiff/6197097"


Babyderm Liquid Powder 75ml | pharmcare.gr\nΕπιλέξτε ΚατασκευαστήChicco (1)Fissan (2)Intermed (1)Johnson & Johnson (1)Simply Green (2)Target Pharma Healthcare (1)ΔΙΑΦΟΡΑ (1)\nΕΝΔΕΙΞΕΙΣ: Καθημερινή φροντίδα & προστασία της μηρογεννητικής περιοχής από την περιττή υγρασία. Με βάση τα απαραίτητα Ω3 και Ω6 λιπαρά οξέα, εκχυλίσματα δερμοκοσμητικών βοτάνων (χαμομήλι, αμαμελίδα, καλεντούλα, αγριοτριανταφυλλιά, βοράγινο, α-bisabolol ), πρωτεΐνες σιταριού & δερμοπροστατευτικές βιταμίνες (πανθενόλη, βιταμίνη Ε). Χωρίς χρώματα και ερεθιστικά αρώματα. Χωρίς τον κίνδυνο εισπνοής των κοινών ταλκ. Δερματολογικά ελεγμένη, εύκολη στη χρήση και με φυσιολογικό pH.\nΟδηγίες Χρήσης: Κατά την αλλαγή της πάνας και μετά τον επιμελή καθαρισμό της περιοχής, εφαρμόστε μία ποσότητα υγρής πούδρας Babyderm Liquid Powder και απλώστε την με ελαφρές κινήσεις.


Ανείπωτη θλίψη Νεκρός ο Νίκος Σηφάκης - protienimerosi\nΑνείπωτη θλίψη Νεκρός ο Νίκος Σηφάκης\nΑβάσταχτος πόνος στην Κρήτη και το Ηράκλειο, μετά το νέο τροχαίο δυστύχημα. Ένας νεκρός και ένας τραυματίας ο τραγικός απολογισμός.\nΤο τροχαίο δυστύχημα στο Ηράκλειο, αφήνει θλίψη και αναπάντητα ερωτήματα στην Κρήτη. Μέσα στο μοιραίο αυτοκίνητο βρίσκονταν δύο νέα παιδιά. Με το ένα να σκοτώνεται και το άλλο να τραυματίζεται. Η τραγική είδηση πάγωσε το χωριό του θύματος, με τους γονείς του, να ανεβαίνουν από το πρωί, το δικό τους Γολγοθά.\nΈνας νεκρός και ένας τραυματίας είναι ο απολογισμός του νέου τροχαίου δυστυχήματος που σημειώθηκε τα ξημερώματα στο Ηράκλειο και συγκεκριμένα 2ο χιλιόμετρο της εθνικής οδού Ηρακλείου – Μοιρών.\nΌλα έγιναν στις 04.30 περίπου τα ξημερώματα όταν ένα ΙΧ αυτοκίνητο με δύο επιβαίνοντες, ξέφυγε της πορείας του, προσέκρουσε σε σταθμευμένο αυτοκίνητο και στη συνέχεια ανετράπη, σε παράλληλο δρόμο της Εθνικής Οδού, λίγα μέτρα μετά το ΙΚΑ.\nΑπό την πρόσκρουση σκοτώθηκε ακαριαία ο 23χρονος οδηγός και τραυματίστηκε ένας συνομίληκος που καθόταν στη θέση του συνοδηγού. Κάτοικοι της περιοχής, μιλούν στο creta24.gr για τον άτυχο Νίκο Σηφάκη που σκοτώθηκε, χαρακτηρίζοντάς τον «πολύ καλό παιδί» ενώ τονίζουν πως «ξημέρωσε μαύρη μέρα για το χωριό, ήταν ένα διαμάντι, μια ζωή έτρεχε και βοηθούσε».\nΟ 23χρονος ήταν πολύ αγαπητός στη Γέργερη και τα «γιατί» βασανίζουν την οικογένεια αλλά και όλο το χωριό, για το πως κόπηκε τόσο αδόκητα το νήμα της ζωής του.


Οι Devo δίνουν ολοκαίνουριο κομμάτι τους στη νέα διαφήμιση της Dell! | Mixtape.gr\nΟι Devo έχουν νέο κομμάτι, με τίτλο "Watch Us Work It". Το κομμάτι το χρησιμοποιεί ήδη η Dell, στο νέο της διαφημιστικό τηλεοπτικό σποτ, στο οποίο διαφημίζει το "λεπτό laptop της αγοράς".\nΌπως ενημερώνουν οι ίδιοι οι Devo στο blog τους στο myspace, αναμένεται το κανονικό βίντεο του τραγουδιού, ενώ θα είναι σύντομα διαθέσιμο και μέσω ψηφιακών δισκοπωλείων τύπου iTunes, κ.ά.\nΔείτε το εν λόγω διαφημιστικό της Dell


Τα 10 καλύτερα ξενοδοχεία κοντά σε: Cappella Della Madonna Degli Alpini\nPescocostanzo: Bed and Breakfast\nPescocostanzo: Αεροπορικά εισιτήρια\nPescocostanzo: Όλα τα ξενοδοχεία\nPescocostanzo: Προσφορές ξενοδοχείων\nPescocostanzo: Ξενοδοχεία τελευταίας στιγμής\nΞενοδοχεία 5 αστέρων: Pescocostanzo\nΞενοδοχεία 4 αστέρων: Pescocostanzo\nΞενοδοχεία 3 αστέρων: Pescocostanzo\nPescocostanzo ξενοδοχεία με πισίνα\nPescocostanzo ξενοδοχεία όπου επιτρέπονται τα κατοικίδια\nΞενοδοχεία κοντά σε: Bosco Sant'Antonio\nΞενοδοχεία κοντά σε: Vallefura Pescocostanzo-Stazione di sport invernali\nΞενοδοχεία κοντά σε: Basilica di Santa Maria Del Colle\nΞενοδοχεία κοντά σε: Math Academy Ski & Snowboard School\nΞενοδοχεία κοντά σε: Scuola Sci & snowboard Pescocostanzo 3000\nΞενοδοχεία κοντά σε: Fontana di Piazza Municipio\nΞενοδοχεία κοντά σε: Palazzo Fanzago\nΞενοδοχεία κοντά σε: Chiesa di Santa Maria del Suffragio dei Morti\nΞενοδοχεία κοντά σε: Collegiata Santa Maria del Colle\nΤα καλύτερα ξενοδοχεία κοντά σε: Cappella Della Madonna Degli Alpini, Pescocostanzo\nΞενοδοχεία κοντά σε: Cappella Della Madonna Degli Alpini\nViale Montecassino, 8, 67033, Pescocostanzo, Ιταλία\nCappella Della Madonna Degli Alpini: Διαβάστε κριτικές\n485 από 2.952 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Cappella Della Madonna Degli Alpini\n3,5 χλμ. από Cappella Della Madonna Degli Alpini\n4,2 χλμ. από Cappella Della Madonna Degli Alpini\n4,6 χλμ. από Cappella Della Madonna Degli Alpini\n12,4 χλμ. από Cappella Della Madonna Degli Alpini\n15,9 χλμ. από Cappella Della Madonna Degli Alpini\n14,8 χλμ. από Cappella Della Madonna Degli Alpini\n15,8 χλμ. από Cappella Della Madonna Degli Alpini\n0,2 χλμ. από Cappella Della Madonna Degli Alpini\n0,3 χλμ. από Cappella Della Madonna Degli Alpini\n0,4 χλμ. από Cappella Della Madonna Degli Alpini\n0,7 χλμ. από Cappella Della Madonna Degli Alpini\n1,5 χλμ. από Cappella Della Madonna Degli Alpini\n1,8 χλμ. από Cappella Della Madonna Degli Alpini\n2,1 χλμ. από Cappella Della Madonna Degli Alpini\n3,2 χλμ. από Cappella Della Madonna Degli Alpini\n3,6 χλμ. από Cappella Della Madonna Degli Alpini\nVia Roma 29, 67037 Roccaraso, Ιταλία\n4,4 χλμ. από Cappella Della Madonna Degli Alpini\n4,5 χλμ. από Cappella Della Madonna Degli Alpini\n4,8 χλμ. από Cappella Della Madonna Degli Alpini\n4,9 χλμ. από Cappella Della Madonna Degli Alpini\n3,9 χλμ. από Cappella Della Madonna Degli Alpini


Βρίσκεστε εδώ:Αρχική / Ανακοινώσεις / ΨΗΦΟΣ ΣΤΟΝ ΕΛΛΗΝΙΣΜΟ,ΕΛΠΙΔΑ ΓΙΑ ΤΟ ΜΕΛΛΟΝ\nΌταν ο πολίτης καλείται να ψηφίσει και να εκλέξει τους εκπροσώπους του, είναι η κορυφαία στιγμή της δημοκρατίας. Για εμάς τους Έλληνες όμως, οι εκλογές δεν είναι μόνο ένα πολιτικό γεγονός, αλλά και μία εθνική πρόκληση καθώς ο Ελληνισμός της Βορείου Ηπείρου, καλείται να εκπροσωπηθεί στην Αλβανική Βουλή. Όχι για να αποκαταστήσει επαγγελματικά κάποιους ανθρώπους, αλλά να μεταφέρει και να επιλύσει τα προβλήματα της δικής μας κοινότητας. Αυτή η εκπροσώπηση δεν μπορεί να γίνει μέσα από τα μεγάλα αλβανικά κόμματα με υποψηφίους που υποδεικνύουν οι αρχηγοί τους, αλλά από ανθρώπους που είναι ανεξάρτητοι, γνωρίζουν την καθημερινότητα, ζουν τα προβλήματα και αγωνιούν πραγματικά για το μέλλον του Ελληνισμού.\nΔυστυχώς η «Ομόνοια», η οργάνωση που όλοι αγαπήσαμε και υπηρετήσαμε, τα τελευταία χρόνια έπαψε να εκπροσωπεί και να υπηρετεί τον τόπο μας και έγινε ιδιοκτησία και εργαλείο κάποιων ανθρώπων για την πολιτική και οικονομική τους επιβίωση. Το Κόμμα των Ελλήνων, με αίσθημα ευθύνης για το μέλλον του τόπου, τόσο πριν τη δημιουργία του, όσο και πριν τις εκλογές, εξάντλησε όλα τα περιθώρια με τη σημερινή ηγεσία της Ομόνοιας για την ένωση του Ελληνισμού. Δυστυχώς όμως, παρά την ειλικρινή μας πρόθεση, δεν υπήρχε κανένα σημείο επικοινωνίας, γιατί εμείς μιλούσαμε για την ανάγκη εκπροσώπησης, για την προστασία και ανάδειξη της πολιτιστικής μας κληρονομιάς που καταστρέφεται, για την προάσπιση των περιουσιών μας που υφαρπάζονται, για την αναβάθμιση της ελληνικής παιδείας που απονευρώνεται, για την προκοπή στον τόπο μας, ενώ η άλλη πλευρά μιλούσε για την ανάγκη εκλογής τους!\nΣτα τρία χρόνια παρουσίας του, το Κόμμα των Ελλήνων δέχτηκε έναν απίστευτο πόλεμο λάσπης και συκοφαντιών. Σας δηλώνουμε με όλη την ειλικρίνεια μας πως το κάθε βήμα μας έγινε και γίνεται με γνώμονα τα συμφέροντα της ιδιαίτερης πατρίδας μας και του Ελληνικού Έθνους γενικότερα. Ο περίπλοκος εκλογικός νόμος και κάποιες άλλες νομικές δυσκολίες, δεν μας επέτρεψαν αυτή τη φορά την ανεξάρτητη κάθοδο στις εκλογές, όπως ήταν η επιθυμία μας. Η παρουσία μας στη συμμαχία της «Απασχόλησης Ευημερίας και Ένταξης», στην οποία ηγείται το Δημοκρατικό Κόμμα Αλβανίας, έγινε κατόπιν γραπτής συμφωνίας με το σημερινό πρωθυπουργό της χώρας, στην οποία δεσμεύεται σε πρόταση δέκα σημείων που απορρέουν από το «Πλαίσιο Αιτημάτων» του Κόμματος των Ελλήνων για την Εθνική Ελληνική Μειονότητα το οποίο αποτελεί και τον ιστό του προγράμματός του. Κάθε άλλη ερμηνεία που γίνεται από επιδέξιους κήρυκες είναι εκ’ του πονηρού και ο χρόνος θα τους διαψεύσει.\nΗ παγκόσμια οικονομική κρίση και οι γεωπολιτικές εξελίξεις, σκιαγραφούν ένα αβέβαιο μέλλον και απαιτούν όσο ποτέ άλλοτε την ενότητα του Ελληνισμού. Όχι μία ενότητα επιφανειακή αλλά ενότητα ουσίας, ενότητα με όραμα που θα βασίζεται στις ανεξίτηλες ελληνοχριστιανικές αρχές της φυλής μας. Το Κόμμα των Ελλήνων είναι ο αυθεντικός χώρος στον οποίο μπορεί να αναπτυχθούν αυτές οι αρχές και οι αρετές, γιατί αποτελείται μόνον από ΄Ελληνες και απευθύνεται σε ΄Ελληνες.Τα ψηφοδέλτια του κόμματός μας στο Αργυρόκαστρο, στην Αυλώνα, στην Κορυτσά, στα Τίρανα κ.α. απαρτίζονται από νέους και άξιους επιστήμονες που έχουν όλη τη διάθεση να προσφέρουν στον τόπο τους.\nΑνηκει στην κατηγορια:Ανακοινώσεις, Απόψεις, Ο Πρόεδρος


ΟΡΟΙ ΣΥΜΜΕΤΟΧΗΣ ΣΤΟ PAINTBALL\nΕΝΤΥΠΟ ΑΠΟΔΟΧΗΣ ΚΑΝΟΝΙΣΜΩΝ ΚΑΙ ΟΡΩΝ ΣΥΜΜΕΤΟΧΗΣ\nΓΙΑ ΝΑ ΜΟΥ ΕΠΙΤΡΑΠΕΙ ΝΑ ΣΥΜΜΕΤΑΣΧΩ ΣΤΟ ΠΑΙΧΝΙΔΙ ΧΡΩΜΑΤΟΣΦΑΙΡΗΣΗΣ ΔΗΛΩΝΩ ΟΤΙ ΔΙΑΒΑΣΑ ΠΡΟΣΕΚΤΙΚΑ, ΚΑΤΑΛΑΒΑ, ΣΥΜΦΩΝΩ ΚΑΙ ΑΠΟΔΕΧΟΜΑΙ ΤΟΥΣ ΠΑΡΑΚΑΤΩ ΚΑΝΟΝΙΣΜΟΥΣ ΚΑΙ ΟΡΟΥΣ ΤΟΥ ΠΑΙΧΝΙΔΙΟΥ.ΚΑΝΟΝΙΣΜΟΙ\n1) Η προστατευτική μάσκα θα πρέπει να φοριέται υποχρεωτικά πριν την είσοδο στο πεδίο και να μην την βγάλει ο παίχτης σε καμία περίπτωση μέσα στο πεδίο κατά την διάρκεια αλλά και μετά το τέλος του παιχνιδιού. Ο μόνος χώρος όπου ο παίκτης μπορεί να βγάλει την μάσκα είναι στον χώρο της αναμονής.\n2) Να ενημερώνονται οι διοργανωτές πριν από την είσοδο στο πεδίο, κατά την αποχώρηση και να μην κυκλοφορούν ενδιάμεσα εντός και εκτός των ζωνών ασφαλείας χωρίς την άδεια των διαιτητών.\n3) Οι μαρκαδόροι θα πρέπει να έχουν πάντα ασφάλεια και να φορούν την ειδική προστατευτική θήκη ή τάπα.\n4) Να μην γίνεται εξουδετέρωση του αντίπαλου παίχτη με χρωμομπίλια σε απόσταση μικρότερη από 5 μέτρα.\n5) Να τηρούνται πάντα οι υποδείξεις των κριτών και διαιτητών.\nΤο παιχνίδι της χρωματοσφαίρισης είναι στατιστικά ένα από τα ασφαλέστερα ομαδικά παιχνίδια με τους λιγότερους τραυματισμούς. Το γεγονός αυτό οφείλεται κατα πολύ μεγάλο ποσοστό στην αυστηρή τήρηση των παραπάνω κανόνων ασφαλείας.\nΠαρόλα αυτά υπάρχει πάντα ο κίνδυνος, όπως σε όλα τα αθλήματα και δραστηριότητες, τραυματισμού ή ακόμα και θανάτου λόγω προβλημάτων υγείας (καρδιοπάθειες, κλπ) , αμέλεια του παίχτη όσον αφορά τους παραπάνω κανονισμούς ή άλλο λόγο.\nΈχοντας διαβάσει προσεκτικά τους παραπάνω κανονισμούς συμφωνώ και δέχομαι τους εξής όρους:\n1 ) Κατανοώ πλήρως τους κινδύνους, γνωστούς και άγνωστους, ακόμα και όταν αυτοί είναι αποτέλεσμα αμέλειας κάποιου από τους συμπαίχτες μου και όχι δικής μου.\n2) Κατανοώ ότι το παιχνίδι της χρωματοσφαίρησης μπορεί να είναι σωματικά και πνευματικά επίπονο. Κατανοώ τους κανονισμούς του παιχνιδιού και οφείλω να ενημερώσω άμεσα τον πλησιέστερο διαιτητή, κριτή, υπάλληλο ή υπεύθυνο της PAINTBALL MASTER PARK σε περίπτωση που παρατηρήσω ή αισθανθώ κάποια δυσφορία ή κάποιον κίνδυνο της υγείας μου οφειλόμενο σε αμέλεια δική μου, συμπαίχτη μου ή οποιονδήποτε άλλο λόγο.\n3) Απαλλάσσω από κάθε ευθύνη το PAINTBALL MASTER PARK (διαιτητές, κριτές, υπαλλήλους, ιδιοκτήτες) για οποιοδήποτε ατύχημα συμβεί λόγω αμέλειας δικής μου, αμέλεια συμπαίχτη μου ή άλλο λόγο.\n4) Οι δραστηριότητες γίνονται σε υπαίθριο χώρο και περικλείουν όλους τους κινδύνους των σπορ στη φύση (ανώμαλο έδαφος, έντομα κτλ) τους οποίους και αποδέχομαι.\n5) Δέχομαι ότι η δήλωση αυτή καλύπτει οποιαδήποτε δραστηριότητα στην οποία θα συμμετάσχω μέχρι την αποχώρησή μου από το πεδίο. Δηλώνω ότι διάβασα το παρόν έντυπο, το έχω κατανοήσει πλήρως και το αποδέχομαι με την θέλησή μου.\nΟΝΟΜΑΤΕΠΩΝΥΜΟ ΗΜΕΡΟΜΗΝΙΑ ΥΠΟΓΡΑΦΗ\nΓΙΑ ΠΑΙΚΤΕΣ ΚΑΤΩ ΤΩΝ 18 ΕΤΩΝ\nΕγω ο _________________________________ γονέας/κηδεμόνας του/της ______________________________ δηλώνω ότι διάβασα, κατανοώ και συμφωνώ με τους παραπάνω κανονισμούς\nκαι όρους και αναλαμβάνω την πλήρη ευθύνη εκ μέρους του παραπάνω παίκτη για την συμμετοχή του σε οποιαδήποτε δραστηριότητα paintball .


Το δίλημμα «γονική παροχή ή κληρονομιά» και η εναλλακτική της «ψιλής κυριότητας»\nΕίναι η πρώτη φορά εδώ και δεκαετίες που ο γονιός καλείται να απαντήσει στο ακόλουθο δίλημμα: μεταβιβάζω εν ζωή τα ακίνητα στα παιδιά μου ή επιλέγω η διανομή να γίνει μετά θάνατον με βάση τα όσα προβλέπει η νομοθεσία; Αυτό το δίλημμα ενεργοποιείται στην πράξη από σήμερα καθώς πλέον η γονική παροχή δεν έχει την ίδια φορολογική αντιμετώπιση με την δωρεά.\nΣτη γονική παροχή εφαρμόζεται αφορολόγητο 800.000 ευρώ (με φόρο 10% για υπερβάλλον ποσό) ενώ στην κληρονομιά, το αφορολόγητο παραμένει στις 150.000 ευρώ εκτός και από συγκεκριμένες περιπτώσεις όπου το αφορολόγητο αυξάνεται κατακόρυφα (όπως για παράδειγμα στην περίπτωση της κληρονομιάς πρώτης κατοικίας).\nΓια παράδειγμα, η κληρονομιά πρώτης κατοικίας από άγαμο είναι αφορολόγητη μέχρι του ορίου των 200.000 ευρώ ενώ από παντρεμένο μέχρι του ορίου των 250.000 ευρώ ενώ στο όριο προστίθενται 25.000 ευρώ για καθένα από τα δύο πρώτα παιδιά και 30.000 ευρώ για το τρίτο παιδί και κάθε επόμενο. Ως εκ τούτου, αν ο κληρονόμος είναι παντρεμένος με δύο παιδιά, κληρονομεί πρώτη κατοικία 300.000 ευρώ χωρίς να πληρώσει ούτε ένα ευρώ φόρο. Επίσης, ισχύει ειδικό αφορολόγητο 400.000 ευρώ για τον επιζώντα σύζυγο (αρκεί να έχουν συμπληρωθεί πέντε χρόνια γάμου) και τα ανήλικα παιδιά του ώστε να μην επιβαρύνονται οι κληρονόμοι σε περίπτωση αιφνίδιου θανάτου.\nΚαι μετά το αφορολόγητο;\nΗ κληρονομιά -και μιλάμε πάντοτε για συγγένειες πρώτου βαθμού- φορολογείται με κλίμακα η οποία προβλέπει φόρο 1% για το τμήμα της περιουσίας από τα 150.000 έως τα 300.000 ευρώ και 5% για το τμήμα της περιουσίας από τις 300.000 έως τις 600.000 ευρώ. Κάτι που σημαίνει ότι για περιουσία 300.000 ευρώ (ανά παιδί) στην χειρότερη περίπτωση επιβάλλεται φόρος 1500 ευρώ και για περιουσία 600.000 ευρώ, φόρος 16.500 ευρώ. Να σημειωθεί πάντοτε ότι λόγω του κατακερματισμού της ακίνητης περιουσίας στην Ελλάδα (σ.σ η χώρα μετράει πάνω από επτά εκατομμύρια ιδιοκτήτες) οι κληρονομικές μερίδες σπάνια ξεπερνούν τις 150.000 ευρώ δηλαδή το αφορολόγητο όριο.\nΑκόμη πάντως και στις περιπτώσεις που το δίλημμα είναι ισχυρό λόγω φόρου (δηλαδή γονική παροχή ή κληρονομιά), εξακολουθεί να υπάρχει και η διέξοδος της ψιλής κυριότητας το καθεστώς της οποίας δεν άλλαξε.\nΟ γονιός, αντί να μεταβιβάσει την πλήρη κυριότητα στο παιδί με ότι αυτό συνεπάγεται, μπορεί να μεταβιβάσει μόνο την ψιλή κυριότητα και να κρατήσει την επικαρπία. Αυτό του διασφαλίζει μηδενική φορολογική επιβάρυνση. Διότι η γονική παροχή της ψιλής κυριότητας είναι αφορολόγητη (λόγω του αφορολογήτου των 800.000 ευρώ που ισχύει πλέον) ενώ μετά τον θάνατο του γονιού, η συνένωση της επικαρπίας που έχει κρατήσει ο γονιός με την ψιλή κυριότητα που έχει το παιδί γίνεται χωρίς φόρο.\nΟ μόνος λόγος για τον οποίο η ψιλή κυριότητα μπορεί να μην συμφέρει, είναι το ότι το παιδί στερείται της δυνατότητας να πουλήσει το συγκεκριμένο ακίνητο. Για να γίνει αυτό, θα πρέπει να γίνει συμβόλαιο γονικής παροχής και της επικαρπίας η οποία βεβαίως θα είναι και πάλι αφορολόγητη.\nΣύλληψη για ναρκωτικά από αστυνομικούς του Αστυνομικού Τμήματος Μουδανιών\nΗ Περιφέρεια Κεντρικής Μακεδονίας στη Διεθνή Έκθεση Φρούτων και Λαχανικών FRUIT ATTRACTION 2021 στην Ισπανία\nΣυνάντηση Α. Τζιτζικώστα με Millennium Media


Γέρακας: Βελτίωση απόδοσης φωτοβολταϊκών στέγης κατά 36%, με βελτιστοποιητές ενέργειας | Green Agenda\nΑρχική›ΕΝΕΡΓΕΙΑ›Γέρακας: Βελτίωση απόδοσης φωτοβολταϊκών στέγης κατά 36%, με βελτιστοποιητές ενέργειας\nΓέρακας: Βελτίωση απόδοσης φωτοβολταϊκών στέγης κατά 36%, με βελτιστοποιητές ενέργειας\nΤοποθεσία: Γέρακας, Aττική, Ελλάδα\nΙσχύς συστήματος: 9,4 kW\nΦ/Β πλαϊσια: Conergy POWERPLUS 235P\nΑντιστροφέας: KOSTAL PIKO 10.1\nΗ σύγκριση της παραγωγής ενέργειας ενός οικιακού φωτοβολταϊκού (Φ/Β) συστήματος με ή χωρίς βελτιστοποιητές Tigo Energy έδειξε μια μέση αύξηση της παραγωγής ενέργειας μεγαλύτερη από 36% για την περίοδο από Αύγουστο μέχρι Ιανουάριο. Η λεπτομερής ανάλυση των αποτελεσμάτων αποδεικνύει ότι η ενίσχυση της απόδοσης οφείλεται στην βελτιστοποίηση απόδοσης των ΦΒ στοιχειοσειρών (strings) που περιέχουν ΦΒ πλαίσια σε διαφορετικούς προσανατολισμούς και επηρεάζονται και από φαινόμενα σκίασης.\nΜε την ανάληψη της προληπτικής συντήρησης από την NanoDomi ανακαλύψαμε πως η συγκεκριμένη εγκατάσταση είχε πολύ χαμηλή απόδοση σε kWh/kWp τα τελευταία χρόνια σε σύγκριση με αντίστοιχες στην ίδια περιοχή. Προτάθηκε η χρήση βελτιστοποιητών ενέργειας Tigo και επιλέχθηκε για να αποδείξει τον αντίκτυπο τους στα υφιστάμενα συστήματα με φαινόμενα σκίασης και μικτού προσανατολισμού.\nΕικόνα 1. Εναέρια φωτογραφία που δείχνει τον διαφορετικό και μικτό προσανατολισμό και τις σκιές στην εγκατάσταση.\nΕικόνα 2. Οπτικοποίηση των ενεργειακών δεδομένων μέσω του cloud για τις 1μ.μ. στις 27/10/2017 με τους Tigo Energy Optimizers\nΓια ένα διάστημα 4 ετών το σύστημα αυτό λειτούργησε χωρίς βελτιστοποιητές DC. Η παρακολούθηση της παραγωγής εγκαταστάθηκε τα τελευταία 2 χρόνια (Σεπτέμβριος 2015). Μετά τον Αύγουστο του 2017 εγκαταστάθηκαν οι βελτιστοποιητές ενέργειας Tigo Energy (DC-optimizers). Η παραγωγή με βελτιστοποίηση συγκρίθηκε με την παραγωγή χωρίς βελτιστοποίηση για τον προσδιορισμό της μεταβολής της απόδοσης που μπορεί να αποδοθεί στους βελτιστοποιητές.\nΣτο παρακάτω πίνακα (εικ. 3) παρουσιάζεται η συνολική παραγόμενη ενέργεια ανά μήνα και στην τελευταία στήλη η διαφορά μεταξύ 2016-17 και 2017-18 (με και χωρίς DC Tigo Optimizers). Τα στοιχεία δείχνουν σαφώς μια συνεπή αύξηση με την χρήση βελτιστοποιητών ενέργειας Tigo.\nΣχήμα 3. Είναι αξιοσημείωτο ότι στις 30/11/2017, έχοντας έναν μήνα για να ολοκληρωθεί η περίοδος, η συνολική παραγωγή της εξεταζόμενης περιόδου είναι μεγαλύτερη από εκείνη του περασμένου έτους (2016) μέχρι το τέλος του έτους, δηλαδή συμπεριλαμβανομένου ολόκληρου του Δεκεμβρίου.\nΣχήμα 4. Η συνολική παραγωγή ενέργειας ανά μήνα εμφανίζεται με (κόκκινο) και χωρίς βελτιστοποιητές (μπλε και γαλάζιο). Το διάγραμμα δείχνει σαφώς μια σταθερή αύξηση στην κόκκινη γραμμή.\nΣύγκριση της παραγωγής ενέργειας μεταξύ 2016 και 2017, με βελτιστοποιητές (κόκκινο) και χωρίς (μπλε) για διαφορετικές ηλιόλουστες ημέρες του Αυγούστου (α), Σεπτεμβρίου (β) και Δεκεμβρίου (γ).\nΟι βελτιστοποιητές της Tigo Energy επιτρέπουν σε κάθε ΦΒ πλαίσιο να παράγει τη μέγιστη ισχύ, χωρίς να επηρεάζετε από τα γειτονικά ΦΒ πλαίσια του string. Μετά από 6 μήνες λειτουργίας των Optimizer, το σύστημα αποδίδει κατά μέσο όρο 36% καλύτερα από ό, τι κατά τους αντίστοιχους μήνες του 2015 και του 2016. Για τους χειμερινούς μήνες όπου μεγιστοποιούνται τα φαινόμενα σκίασης, η παραγωγή με βελτιστοποιητές Tigo διπλασιάζεται!\nΓια περισσότερες πληροφορίες επισκεφτείτε την σελίδα http://www.nanodomi.com/prdcat8.php\n*Το άρθρο είναι του Δρ. Αναστάσιου Αντωνάκου, από τη NanoDomi\nTagsNanoDomiΑΠΕηλιακή ενέργειαηλιακοί συλλέκτεςφωτοβολταικαΦΩΤΟΒΟΛΤΑΙΚΑ ΠΑΝΕΛφωτοβολταϊκά στέγης\nΌλες οι απαντήσεις για το νέο «Εξοικονομώ ...


Post #13970 (7)\nThread: 500 HD Image στον δέκτη με browser.\nΠως περνάμε ένα νέο Image στον δέκτη με browser? είναι απλό:\n1)Συνδέουμε τον δέκτη στο δίκτυο.\n2)Συνδέουμε το καλώδιο HDMI.\n3) πατάμε το εμπρός κουμπί για λίγα δευτερόλεπτα και το αφήνουμε, και μας βγάζει την ip στην οθόνη της τηλεόρασης που έχουμε σύνδεση με την HDMI.\n4)Βάζουμε την ip σε εναν browser, και επιλέγουμε το image για φόρτωμα.\nLast Post: 03-10-14, 21:57\nLast Post: 16-06-14, 19:15\nLast Post: 06-04-14, 00:46\nLast Post: 19-02-14, 10:12\nBy suzakias in forum Internet\nLast Post: 18-07-11, 14:22


Η νέα γκάμα της Abarth που θα παρουσιαστεί στο Σαλόνι Αυτοκινήτου της Γενεύης περιλαμβάνει μεταξύ άλλων την έκδοση 595 Competizione.\nΤο νέο Competizione, για το οποίο εξελίχθηκε ο κινητήρας 1.4 T-Jet 180 HP προδιαγραφών Euro 6, είναι διαθέσιμο σε συνδυασμό με ένα χειροκίνητο κιβώτιο περί ταχυτήτων και το σειριακό κιβώτιο Abarth.\nTo 1.4 T-Jet Competizione 180 HP είναι το αποτέλεσμα της εμπειρίας που αποκτήθηκε από τους τεχνικούς του σκορπιού σε διάφορες αγωνιστικές πίστες: από τα μονοθέσια της Formula 4 μέχρι τους αγώνες του Abarth Trophy.\nΟ κινητήρας προσφέρεται με μία νέα τουρμπίνα Garrett, για τη μεγαλύτερη δυνατή μείωση τις καθυστερήσεις απόγνωσης το τούρμπο, και με μία νέα σχέση συμπίεσης για την εξασφάλιση της μέγιστης απόδοσης. Χάρη στο υψηλής απόδοσης σύστημα εξαγωγής με τις βαλβίδες Monza, ο κινητήρας φτάνει τους 132 ίππους/λίτρο.\nΤο Abarth595 Competizione 180 HP είναι ένα αυτοκίνητο για οποιονδήποτε αγαπάει την αδρεναλίνη του κόσμου των αγώνων, σε επίπεδο επιδόσεων αλλά και τεχνολογίας. Χάρη στα ανατομικά μπάκετ "Abarth Corsa by Sabelt" θα είναι απόλαυση να επιταχύνει από 0 ως 100 χλμ./ώρα σε 6,7 δευτερόλεπτα και μετά να φρενάρει με απόλυτη ασφάλεια, χάρη στο αναβαθμισμένο σύστημα φρένων της Brembo με τις τετραπίστονες αλουμινένιες δαγκάνες.


Πρώτη καταχώρηση: Τρίτη, 2 Ιουνίου 2020, 19:45\nΤην παγκόσμια ημέρα περιβάλλοντος που είναι η Παρασκευή 5 Ιουνίου θα γίνουν οι ανακοινώσεις της Κυβέρνησης σχετικά με τα κίνητρα που θα δοθούν για την αγορά ηλεκτρικών οχημάτων.\nΉδη υπάρχει έτοιμο το νομοσχέδιο και αναμένουμε την έγκριση των αρμόδιων Υπουργείων, προκειμένου να γίνουν οι επίσημες ανακοινώσεις σχετικά με τα οφέλη που θα έχουν οι καταναλωτές αλλά κυρίως οι επαγγελματίες από την αγορά αμιγώς ηλεκτρικών οχημάτων.\nΝα σημειώσουμε πως θα υπάρξουν κίνητρα και για υβριδικά –plug in hybrid μοντέλα τα οποία όμως δεν θα είναι στο επίπεδο που αφορά στα αμιγώς ηλεκτρικά.\nΘα δοθεί βάρος στην ηλεκτροκίνηση\nΟι ανακοινώσεις θα γίνουν από τον Πρωθυπουργό Κυριάκο Μητσοτάκη, αλλά και τους αρμόδιους Το ηλεκτρικό Enfield E8000 φτιάχτηκε στη Σύρο τη δεκαετία του '70...Υπουργούς, Κώστα Καραμανλή (Μεταφορών και Υποδομών) και Κωστή Χατζηδάκη (Ανάπτυξης).\nΕνδιαφέρον όμως, εκτός από τις ανακοινώσεις, παρουσιάζει και το… φόντο που θα έχουν ο Πρωθυπουργός και τα στελέχη της Κυβέρνησης που έχει μελετηθεί με λεπτομέρεια.\nΣύμφωνα με απόλυτα ασφαλείς πληροφορίες του zougla.gr έχει ζητηθεί να μεταφερθεί στην Αθήνα το ηλεκτρικό αυτοκίνητο Enfield E8000,όπου ένα εξ αυτών βρίσκεται στο βιομηχανικό μουσείο της Σύρου.\nΒαρύτητα στη συνέντευξη\nΑυτό γίνεται προκειμένου να δοθεί μία ιδιαίτερη και ξεχωριστή βαρύτητα στη συνέντευξη Τύπου της Παρασκευής. Να θυμίσουμε πως το συγκεκριμένο (μαζί με άλλες 122 μονάδες), κατασκευάστηκε τη δεκαετία του ’70 στη Σύρο.\nΤα τελευταία 7 χρόνια και έπειτα από συντονισμένες προσπάθειες αγοράστηκε με χρήματα της οικογένειας Γουλανδρή από ένα ιδιώτη Άγγλο, ο οποίος το είχε στην κατοχή του και βρισκόταν στο νησί Ιsle of Wight.\nΚαι άλλα ηλεκτρικά οχήματα\nΕκτός από το Enfield E8000 που θα βρίσκεται στον χώρο της εκδήλωσης, θα υπάρχει ένα ηλεκτρικό μονοθέσιο που έχουν κατασκευάσει Έλληνες φοιτητές, ένα ηλεκτρικό λεωφορείο 17 θέσεων που έχει φτιαχτεί στην χώρα μας αλλά και 9 αμιγώς ηλεκτρικά αυτοκίνητα διαφόρων εταιρειών που πωλούνται αυτήν τη στιγμή στην Ελλάδα.\nΔείτε το video που είχαμε γυρίσει το 2019 για το ηλεκτρικό Enfield E8000 όταν επισκεφτήκαμε τη Σύρο με... Jet Ski\nΤελευταία ενημέρωση: Τρίτη, 2 Ιουνίου 2020, 19:45


Αρχική » Προϊόντα » ΑΥΤΟΚΙΝΗΤΟ » ΚΑΘΙΣΜΑ » Διακόσμηση Καθισμάτων\nΕΛΑΤΗΡΙΑ ΠΡΟΣΚΕΦΑΛΟΥ ΑΛΟΥΜΙΝΙΟ/ΜΠΛΕ 14mm 2ΤΕΜ Διακοσμητικό ελατήριο για προσκέφαλα καθισμάτων. Διάμετρος 14mm. Πωλείται σε ζεύγος. Χρώμα: Αλουμίνιο/Μπλε Συσκευασία 2 τεμαχίων ..\nΕΛΑΤΗΡΙΑ ΠΡΟΣΚΕΦΑΛΟΥ ΑΛΟΥΜΙΝΙΟ/ΜΠΛΕ 14mm 2ΤΕΜ Διακοσμητικό ελατήριο για προσκέφαλ...\nΔιακοσμητικό ελατήριο για προσκέφαλα καθισμάτων. Νίκελ/Κόκκινο. Συσκευασία 2 τεμαχίω...\nΔιακοσμητικό ελατήριο για προσκέφαλα καθισμάτων. Κόκκινο/Νίκελ. Συσκευασία 2 τεμαχίω...\nΜΠΑΡΑ ΠΡΟΣΚΕΦΑΛΟΥ ΦΩΤΙΖΟΜΕΝΗ - ΜΠΛΕ Μπάρα προσκεφάλου με φωτισμό (12V) για τα καθίσματα. Ταιριάζει σε όλα τα αυτοκίνητα. Λειτουργεί με μπαταρία. Με ελάχιστο μήκος 16 cm.Συσκευασία 1 τεμαχίου. Περιλαμβάνει τις μπαταρίες...\nΜΠΑΡΑ ΠΡΟΣΚΕΦΑΛΟΥ ΦΩΤΙΖΟΜΕΝΗ - ΜΠΛΕ Μπάρα προσκεφάλου με φωτισμό (12V) για τα καθίσμ...\nΜΠΑΡΑ ΠΡΟΣΚΕΦΑΛΟΥ ΦΩΤΙΖΟΜΕΝΗ - ΠΡΑΣΙΝΟ Μπάρα προσκεφάλου με πράσινο φωτισμό (12V) για τα καθίσματα. Ταιριάζει σε όλα τα αυτοκίνητα. Λειτουργεί με μπαταρία. Με ελάχιστο μήκος 16 cm. Συσκευασία 1 τεμαχίου. Περιλαμβάνει τις μπαταρίες...\nΜΠΑΡΑ ΠΡΟΣΚΕΦΑΛΟΥ ΦΩΤΙΖΟΜΕΝΗ - ΠΡΑΣΙΝΟ Μπάρα προσκεφάλου με πράσινο φωτισμό (12V) γι...\nΧωρίς ΦΠΑ: 8,71€ 10,80€\nΘΗΚΕΣ-ΤΣΕΠΕΣ ΚΑΘΙΣΜΑΤΩΝ GAP-FILLER PREMIUM ΔΕΡΜΑΤΙΝΗ (37x11cm) - 2ΤΕΜ. Θήκες-τσέπες για οργάνωση μικρο-πραγμάτων στην πλαϊνή θέση, ανάμεσα στα καθίσματα, ιταλικής προέλευσης από την εταιρία Lampa. Ιδανική λύση για να οργανώσετε και να αποθηκεύσετε μικρο-αντικείμενα ( κλειδιά, χρήματα, ..\nΘΗΚΕΣ-ΤΣΕΠΕΣ ΚΑΘΙΣΜΑΤΩΝ GAP-FILLER PREMIUM ΔΕΡΜΑΤΙΝΗ (37x11cm) - 2ΤΕΜ. Θήκες-τσέπ...\nΔιακόσμηση, Καθισμάτων, ΚΑΘΙΣΜΑ


Stranger Things - Netflix: Έσπασε κάθε ρεκόρ streaming | Έθνος\nΤο «Stranger Things» διαδραματίζεται στη δεκαετία του ’80 και φέρνει κάθε φορά την παρέα του Χόκινς της Ιντιάνα αντιμέτωπη με έναν νέο κίνδυνο\nΣΙΝΕΜΑ 15.07.2019 02:35 Newsroom\nΠερισσότερα από 40 εκατομμύρια νοικοκυριά είδαν τον τρίτο κύκλο του «Stranger Things» μέσα στις τέσσερις πρώτες ημέρες προβολής της\nΕπιτυχία σημείωσε η πρεμιέρα της τρίτης σεζόν του «Stranger Things», καθώς περισσότερα από 40 εκατομμύρια νοικοκυριά την είδαν μέσα στις τέσσερις πρώτες ημέρες προβολής της. Μάλιστα, πάνω από 18 εκατομμύρια σπίτια πρόλαβαν και τέλειωσαν και τα οκτώ επεισόδια της σειράς σε χρόνο ρεκόρ (με ολονύχτιους τηλεμαραθώνιους -υποψιαζόμαστε- όπως συνηθίζει κάθε πιστός φαν).\nΚαμία άλλη σειρά ή ταινία στο Netflix δεν έχει καταγράψει τέτοια τηλεθέαση στις τέσσερις πρώτες ημέρες της, σύμφωνα με τις πληροφορίες που δίνει η συνδρομητική πλατφόρμα στη δημοσιότητα. Το «Stranger Things» διαδραματίζεται στη δεκαετία του ’80 και φέρνει κάθε φορά την παρέα του Χόκινς της Ιντιάνα αντιμέτωπη με έναν νέο κίνδυνο.\n«Ζαλίζουν» οι μισθοί των πρωταγωνιστών ανά επεισόδιο\nΗ δημοφιλής σειρά του Netflix «Stranger Things» επέστρεψε με περισσότερα στοιχεία επιστημονικής φαντασίας - τρόμου και άφθονη νοσταλγία για τη δεκαετία του ‘80. Καθώς η επιτυχία της σειράς συνεχίζεται για τρίτη σεζόν, το καστ είδε μια γιγάντια αύξηση των αποδοχών, όπως αναφέρει το Deadline.\nΟι νεότεροι ηθοποιοί, που ήταν άγνωστοι προτού εμφανιστούν στον πρώτο κύκλο της σειράς το 2016, εξασφάλισαν σημαντικές αυξήσεις στις αμοιβές τους. Συγκεκριμένα, η Μίλι Μπόμπι Μπράουν φέρεται να είχε τη μεγαλύτερη μισθολογική άνοδο και να πρόσθεσε αρκετά μηδενικά στον τραπεζικό της λογαριασμό, στον οποίο περιλαμβάνονται έσοδα από συμμετοχή σε διαφημιστικές εκστρατείες πολλών brand και από τον ρόλο της στην ταινία «Godzilla».\nΌταν ξεκίνησε η σειρά στο Netflix οι νεότεροι ηθοποιοί εισέπρατταν 30.000 δολάρια ανά επεισόδιο. Μετά τη μεγάλη επιτυχία του «Stranger Things» οι πρωταγωνιστές είδαν αξιοσημείωτες αυξήσεις. Ο Φιν Γούλφχαρντ, ο Νόα Σναπ, ο Κάλεμπ ΜακΛάφλιν και ο Γκάτεν Ματαράτσο κερδίζουν πλέον 200.000 - 250.000 δολάρια ανά επεισόδιο. Η Μόλι Μόμπι Μπράουν εισπράττει περισσότερα, αν και το ακριβές ποσό δεν έχει αποκαλυφθεί.\nΗ Γουινόνα Ράιντερ και ο Ντέβιντ Χάρμπουρ κερδίζουν 300.000 έως 350.000 δολάρια ανά επεισόδιο, ενώ οι Τσάρλι Χίτον και Ντάλια Ντάιερ πιστεύεται ότι αμείβονται με 150.000 δολάρια ανά επεισόδιο.\nΑυτό σημαίνει ότι επέστρεψε σπίτι με 2.510.000 δολάρια μόνο από τη σειρά του Netflix, αλλά συμμετείχε και σε άλλα πρότζεκτ, τόσο τηλεοπτικά όσο και κινηματογραφικά. Ο Φιν Γούλφχαρντμ, ένα ακόμη από τα αναγνωρίσιμα πρόσωπα της σειράς, έχει περιουσία 2 εκατομμυρίων δολαρίων. Συμμετείχε στη νέα εκδοχή του θρίλερ «It» το 2017 και πρωταγωνιστεί επίσης στις ταινίες «The Goldfinch», «It Two» και «The Addams Family».\nΟ Γκάτεν Ματαράτσο έχει επίσης περιουσία που υπολογίζεται τα 2 εκατ. δολάρια. Θα πρωταγωνιστήσει στο μιούζικαλ «Into The Woods» και θα κάνει περιοδεία στην Ανατολική Ακτή των ΗΠΑ με το γκρουπ Work in Progress, του οποίου είναι μέλος.


Έδωσε ο Τζ. Σόρος την εντολή «ΤΕΛΕΙΩΣΤΕ ΤΟΝ, ΕΙΝΑΙ ΕΠΙΚΙΝΔΥΝΟΣ» για τον Κυριάκο Βελόπουλο; | ELLINIKA HOAXES\nΣύμφωνα με δημοσίευμα στην ιστοσελίδα voicenews.gr, που προβάλει τις θέσεις του κόμματος «Ελληνική Λύση» του Κυριάκου Βελόπουλου, ο Τζορτζ Σόρος έδωσε εντολή να «τον τελειώσουν» διότι «είναι επικίνδυνος.»\nΟ Κυριάκος Βελόπουλος αφιέρωσε μάλιστα μια ολόκληρη εκπομπή για τον «πόλεμο» που δέχεται η «Ελληνική Λύση» από τον Τζορτζ Σόρος.\nΕίναι αλήθεια; (Εναλλακτικός τίτλος: πως να δημιουργήσετε μια θεωρία συνωμοσίας)\nΟ Κυριάκος Βελόπουλος δεν διστάζει να δημιουργήσει μια θεωρία συνωμοσίας που τον θέλει να στοχοποιείται από τον Τζορτζ Σόρος για τις «πατριωτικές» του θέσεις σε ζητήματα όπως το όνομα των Σκοπίων, για να αντλήσει ψήφους από εκείνους που πιστεύουν πως υπάρχει μια παγκόσμια συνωμοσία κατά της Ελλάδας.\nΤον περασμένο Ιανουάριο, δημοσιεύτηκε μια έκθεση 28 σελίδων του ιδρύματος Open Society (που έχει ιδρυθεί από τον Τζ. Σόρος) με τίτλο «NORTH MACEDONIA: WHAT’S NEXT?» (μτφ: Βόρεια Μακεδονία: Τι έρχεται µετά;)\nΣτο κεφάλαιο (σελ. 18) «THE FORTHCOMING ELECTIONS IN GREECE» (μτφ: Οι επερχόμενες εκλογές στην Ελλάδα), υπάρχει μια μικρή αναφορά στην «Ελληνική Λύση» και τον Κυριάκο Βελόπουλο, την οποία ο τελευταίος έχει κάνει «σημαία» για τον δήθεν πόλεμο που δέχεται.\nΗ «επίθεση» και οι «ύβρεις» που «δέχτηκε» ο Κυριάκος Βελόπουλος από τον Τζορτζ Σόρος\n«Μια νέα είσοδος στο (ελληνικό) κοινοβούλιο μπορεί να είναι ένα νέο κόμμα της ακροδεξιάς. Σύμφωνα με δημοσκοπήσεις, υπάρχουν 2-3 μικρότερα ακροδεξιά (και ως ένα βαθμό φιλορωσικά) κόμματα που καταγράφουν ποσοστά λίγο κάτω του 3%. Αν αυτά τα κόμματα συνασπιστούν πριν τις εκλογές, θα μπορέσουν εύκολα να κερδίσουν έδρες. Είναι επίσης πιθανό πως ένα από αυτά -η ‘Ελληνική Λύση’ υπό τον ακραίο εθνικιστή και πρώην βουλευτή Κωνσταντίνο (εννοεί Κυριάκο) Βελόπουλο, ο οποίος έχει διασυνδέσεις με τη Ρωσία- θα μπορέσει από μόνο του να εξασφαλίσει έδρες. Σε κάθε ένα από αυτά τα σενάρια, η ΝΔ θα χάσει έδρες. Επιπλέον, δεδομένου πως αυτά τα κόμματα ποντάρουν στο Μακεδονικό ζήτημα και έχουν ενισχυθεί εξαιτίας του διακανονισμού με τα Σκόπια, είναι πιθανό πως θα επηρεάσουν τον πολιτικό διάλογο, εάν μπουν στη Βουλή, και να διαμορφώσουν την Ελληνική πολιτική εάν μπουν στη κυβέρνηση.»\nΌπως μπορούμε να διαπιστώσουμε, η αναφορά στον Κυριάκο Βελόπουλο περιορίζεται σε 2-3 γραμμές μιας έκθεσης 28 σελίδων. Από αυτή την αναφορά και έπειτα, ο πρόεδρος της «Ελληνικής Λύσης» διακηρύσσει προς πάσα κατεύθυνση πως «έχει στοχοποιηθεί» από τον Τζορτζ Σόρος και πως δέχεται πόλεμο. Με το τελευταίο δημοσίευμα, διάνθισε ακόμη περισσότερο τη θεωρία συνωμοσίας που δημιούργησε, κάνοντας λόγο για εντολή από τον Σόρος να τον «τελειώσουν» επειδή είναι «επικίνδυνος.»\nΑν διαβάσουμε ολόκληρη την έκθεση της Open Society, θα διαπιστώσουμε πως γίνεται αναφορά σε όλα τα ελληνικά κόμματα που μπαίνουν ή μπορεί να μπουν στην επόμενη Βουλή. Ειδικά για τη Νέα Δημοκρατία, γίνεται μια κατά πολύ εκτενέστερη και «αυστηρή» αναφορά (σελ. 7). Ενδεικτικά, η έκθεση κάνει σαφή αναφορά σε λαϊκιστικά, συντηρητικά και αντιευρωπαϊκά/αντιδυτικά στοιχεία, που ουσιαστικά έχουν χωρίσει το κόμμα στα δύο.\nΗ έκθεση αναφέρεται επίσης και σε άλλα κόμματα όπως ο ΣΥΡΙΖΑ (εκτενέστατη αναφορά), η Χρυσή Αυγή (τους χαρακτηρίζει «ακροδεξιούς» και «νεοναζί»), το ΚΚΕ (Σταλινιστές αριστεροί), τους ΑΝΕΛ (λαϊκιστές δεξιούς) κτλ\nΤι επιχειρεί ο Κ. Βελόπουλος;\nΟ Κυριάκος Βελόπουλος δεν διστάζει να χρησιμοποιήσει θεωρίες συνωμοσίας και fake news για να την επηρεάσει τη κοινή γνώμη. Τα παρακάτω είναι ενδεικτικά της αντιδυτικής, ξενοφοβικής, ομοφοβικής και φυσικά φιλορωσικής ρητορικής.\nΣυγκεκριμένα, στο voicenews.gr (συμφερόντων Βελόπουλου) έχουμε διαβάσει πως «Ο Πούτιν είπε πως «Συνέχεια ΠΡΟΚΑΛΟΥΝ τη Ρωσία οι ΕΛΛΗΝΕΣ», 12 χρόνια ΦΥΛΑΚΗ σε όποιον κάνει κριτική στο ΝΑΤΟ, Τρόμος στο NATO από το νέο αεροπλανοφόρο της Ρωσίας, Θα επιτραπούν υιοθεσίες παιδιών από παιδεραστές, ΒΟΜΒΑ ΤΖΙΧΑΝΤΙΣΤΩΝ!Θα ΣΦΑΞΟΥΜΕ τους ΕΛΛΗΝΕΣ στα σπίτια τους, Είδηση ΣΕΙΣΜΟΣ! Η Ελλάδα έχει ΛΙΘΙΟ! Είναι ΠΑΜΠΛΟΥΤΗ, Κατεβάζουν τους σταυρούς από Εκκλησίες να μην ενοχλούν τους «πρόσφυγες»! και πολλά ακόμη που μπορείτε να δείτε εδώ. Ο Κυριάκος Βελόπουλος μάλιστα δεν έχει διστάσει να επικαλεστεί γνωστή θεωρία συνωμοσίας, για να πουλήσει «αγιοριτικές» οδοντόκρεμες.\nΕπομένως η επίκληση στον δήθεν πόλεμο που του έχει εξαπολύσει ο Τζορτζ Σόρος δεν θα πρέπει να μας εκπλήσσει. Ο Σόρος είναι ένα από τα πιο μισητά πρόσωπα στη χώρα μας και ο Κυριάκος Βελόπουλος φαίνεται ότι αυτό το εκμεταλλεύεται με τον καλύτερο τρόπο, καθώς αυτή η αρνητική γνώμη για τον Αμερικανό μεγιστάνα είναι αρκετά διαδεδομένη.\nΑπό τη στιγμή που συντηρεί ήδη υπάρχουσες ή καινούργιες θεωρίες συνωμοσίας, όπως ότι «ο Αρχιεπίσκοπος Χριστόδουλος δολοφονήθηκε» ή «εμπρησμοί στην Ελλάδα γίνονται για να αναγερθούν ανεμογεννήτριες» ή ακόμη χειρότερα, φτάνει στο σημείο να εκμεταλλευτεί για ψηφοθηρικούς λόγος το θάνατο Έλληνα πιλότου, δεν θα πρέπει να μας εκπλήσσει που αποφάσισε να δημιουργήσει μια νέα θεωρία συνωμοσίας, που περιστρέφεται αποκλειστικά γύρω από ίδιο.\nΠροηγούμενο άρθροΤο κοριτσάκι της φωτογραφίας ΔΕΝ είναι έγκυος.\nΕπόμενο άρθροΤο σχέδιο του νέου ποινικού κώδικα αποποινικοποιεί fake news\nΌχι, ο πρόεδρος τον Φιλιππίνων ΔΕΝ είπε ότι ο Σόρρος είναι επικηρυγμένος στη χώρα του


To Remix των Argy και The Martinez Brothers στη νέα καμπάνια της Carolina Herrera - dancetoday\nΟ Έλληνας DJ / Producer Argy με καταγωγή από το νησί της Ρόδου παρουσίασε τη νέα του συνεργασία με τους The Martinez Brothers και αποκάλυψε πως είναι επίσης το soundtrack για τη νέα καμπάνια της Carolina Herrera!\nOι Argy και The Martinez Brothers έκαναν remix στο κλασσικό track ”Deep Inside” των Hardrive. Το remix είναι ακυκλοφόρητο και δεν υπάρχει κάπου ολόκληρο για να το ακούσετε όπως για το πότε θα βγει. Δεν είναι η πρώτη φορά που οι δύο καλλιτέχνες συνεργάζονται αφού και μέσα στο χρόνο κυκλοφόρησαν και άλλα original tracks μαζί.\nΓια όσους δεν γνωρίζουν τα αρώματα της Carolina Herrera είναι πασίγνωστα και λίγοι DJs / Producers έχουν συνεργαστεί μαζί της. Ένας από αυτούς ήταν και ο superstar Alesso με το ”If It Wasnt For You”.\nΟ δημοφιλής Έλληνας έγραψε για την συνεργασία αυτή: ” Συγκλονισμένος που βλέπω το όνομα μου στα μουσικά εύσημα στην τελευταία καμπάνια αρώματος της Carolina Herrera με το 212 VIP Black μαζί με τους The Martinez Brothes οι οποίοι πρόσφατα συνεργάστηκαν με την εταιρεία”.\nΠεριμένουμε την ανακοίνωση για την επίσημη κυκλοφορία του ”Deep Inside”. Δείτε παρακάτω το διαφημιστικό Clip και μείνετε συντονισμένοι για περισσότερα μουσικά νέα !\nTags: ArgyCarolina HerreraDeep InsideremixThe Martinez Brothers\nNext story Τίποτα δεν θα είναι το ίδιο στο Dybbuk\nPrevious story Ο Black Coffee έπαιξε σε παγκόσμια πρεμιέρα το νέο τραγούδι του DJ Angelo στο Beats 1


Άλλη μία ρύθμιση – κοροϊδία για τους υπερχρεωμένους δανειολήπτες « Δανειολήπτες ενημερωμένοι και όχι απελπισμένοι\n« Πλήρωσε με τριαντάευρο και του έδωσαν ρέστα\nΑύξηση «μαύρου» χρήματος στην Ελλάδα λόγω υψηλής φορολογίας »\nΆλλη μία ρύθμιση – κοροϊδία για τους υπερχρεωμένους δανειολήπτες\n22 Μαΐ 2013 , 14:01 | Δανειολήπτες | Πολιτική\nshort URL: https://wp.me/p32EV1-8um\nΜόνο που ο Γενικός Γραμματέας Καταναλωτή δεν γνωρίζει τίποτα σχετικό για το θέμα, κι ούτε έχει και τίποτα να ανακοινώσει. Σε σχετικό αίτημα τουradio1d.gr,για διευκρινίσεις από το Γενικό Γραμματέα Καταναλωτή Γιώργο Στεργίου, η απάντηση του γραφείου ήταν οτι δεν υπάρχει λόγος για παρέμβαση από το Γ. Γ. καθώς δεν έχει τίποτα να δηλώσει ή να ανακοινώσει. Συγκεκριμένα, από το γραφείο του μας μετέφεραν την τοποθέτηση του κ Στεργίου ότι όλα είναι όπως τα γνωρίζουμε.\nΕπιβεβαιώθηκε, λοιπόν, από τα πλέον επίσημα χείλη ότι οι σχετικές ανακοινώσεις δεν προσθέτουν τίποτα στα όσα διέπουν τις ρυθμίσεις για τα υπερχρεωμένα νοικοκυριά καθώς δεν προβλέπουν και τίποτα καινούργιο.\nΆρα τα σχετικά δημοσιεύματα που είδαν αργά χθες το βράδυ το φως της δημοσιότητας, με βασική πηγή το Αθηναϊκό Πρακτορείο Ειδήσεων, είναι πλήρως ανυπόστατα και άρα άνευ περιεχομένου; Άρα, η ελπίδα που γεννούν για ελάφρυνση του φαινομένου της υπερχέωσης στην Ελλάδα είναι ψεύτικη;\nΚι αν ισχύουν όλα τα παραπάνω ποιοι είναι αυτοί που διακινούν τέτοιες ειδήσεις με απώτερο σκοπό να παραπλανήσουν τους πολίτες λέγοντας τους οτι η κυβέρνηση φροντίζει να ελαφρύνει τους υπερχρεωμένα νοικοκυριά; Προφανώς, οι αρμόδιοι δεν γνωρίζουν οτι η υπερχέωση είναι ζήτημα που απασχολεί 9 στις 10 ελληνικές οικογένειες;\nΣύμφωνα με τα δημοσιεύματα,το επικαιροποιημένο μνημόνιο αναφέρει οτι έως τα τέλη Αυγούστου θα πρέπει να παρουσιασθεί ένα ακόμη σχέδιο, το οποίο θα ενισχύει τη διαδικασία ρύθμισης των δανείων.\nΌπως αναφέρουν τα σχετικά δημοσιεύματα, μετά την αποδοχή από την τρόικα του σχεδίου διευκόλυνσης των «ενήμερων και ενυπόθηκων δανείων» και για όσο αναμένεται η έγκριση του σχεδίου από την Ευρωπαϊκή Κεντρική Τράπεζα ώστε το νομοθετικό κείμενο να πάει για ψήφιση στη Βουλή, το υπουργείο Ανάπτυξης αναζητεί τρόπους διευκόλυνσης και των δανειοληπτών που δεν δικαιούνται να υπαχθούν στη νέα ρύθμιση, αλλά ούτε στο νόμο για τα υπερχρεωμένα νοικοκυριά (ν.3869/2010), επιδιώκοντας τη θέσπιση ενός ενιαίου κώδικα αντιμετώπισης των δανειοληπτών.\nΕπισημαίνεται οτι ηΓενική Γραμματεία Καταναλωτή έχει αναλάβει τις διαπραγματεύσεις με την τρόικα και την Τράπεζα της Ελλάδος για τη διαμόρφωση ενός κοινά αποδεκτού πλαισίου, που θα συμβάλλει στην άμβλυνση του φαινομένου της υπερχρέωσης. Σύμφωνα με τον σχεδιασμό, θα πρέπει να διαμορφωθεί ένα πλαίσιο συνεργασίας μεταξύ δανειστών και δανειζόμενων, το οποίο θα προάγει τη διαδικασία εξωδικαστικής επίλυσης των διαφορών.\nΜάλιστα, τα δημοσιεύματα επικαλούνται καιπαράγοντες του υπουργείου Ανάπτυξης, οι οποίοι φέρονται να τονίζουν οτι η διαμόρφωση ενός σύγχρονου πλαισίου επίλυσης των διαφορών μεταξύ πιστωτών και δανειζόμενων θεωρείται επιβεβλημένη, προκειμένου να δημιουργηθεί ένα κλίμα εμπιστοσύνης μεταξύ των δύο πλευρών, ανοίγοντας έτσι το δρόμο για τη δημιουργία μιας άλλης κουλτούρας στα πιστωτικά δρώμενα της χώρας.\nΑυτή τη φορά, η κυβέρνηση ξεπέρασε τον εαυτό της και πετώντας ένα νέο “πυροτέχνημα” περί νέας δέσμης μέτρων για τους υπερχρεωμένους δανειολήπτες βάζει στο κάδρο και την ομάδα που είναι αδικημένη από το νόμο Κατσέλη, δηλαδή τους εμπόρους, οι οποίοι δεν μπορούν να υπαχθούν στο νόμο 3869/2010. Κι όλα αυτά χωρίς να δίνονται περισσότερες διευκρινίσεις.\nΗ τρίτη δέσμη μέτρων για τα “κόκκινα” δάνεια\nΤα υπερχρεωμένα νοικοκυριά έχουν εγκλωβιστεί στο λαβύρινθο των αποφάσεων τρόικας, ΔΝΤ, Υπουργείων και τραπεζιτών και μέσα στην απελπισία τους έχουν να αντιμετωπίσουν ένα αλαλούμ δηλώσεων και δήθεν ρυθμίσεων ανακούφισης.\nΜετά το νόμο Κατσέλη 3869/2010 και τη ρύθμιση για τα ενήμερα και τα ενυπόθηκα δάνεια, η κυβέρνηση γνωστοποιεί οτι επεξεργάζεται ένα νέο πλαίσιο μέτρων για την ανακούφιση των υπερχρεωμένων νοικοκυριών. Όλες αυτές οι δήθεν προσπάθειες αποδεικνύουν οτι η κυβέρνηση δεν εστιάζει καθόλου το ενδιαφέρον της στην ανακούφιση των υπερχρεωμένων πολιτών και οι κινήσεις που κάνει είναι ασπιρίνες σε έναν ετοιμοθάνατο ασθενή. Ουσιαστικά, η κυβέρνηση, χωρίς να έχει το κουράγιο να το πράξει ευθέως, επιχειρεί την άτυπη τροποποίηση του νόμου – καταφύγιο για τα υπερχρεωμένα νοικοκυριά που θα οδηγήσει στην κατάργηση του.\nΠροφανώς, οι κυβερνώντες παρέα με τους φίλους τους τους τραπεζίτες ανησυχούν με τις ανακοπές, τις μειώσεις τόκων, τις μηδενικές καταβολές που εκδικάζουν τα δικαστήρια για αυτό και επιχειρούν να βάλουν ένα φρένο στην αθρόα προσφυγή των δανειοληπτών στο νόμο Κατσέλη.\nΗ Γενική Γραμματεία Καταναλωτή αναλαμβάνει τη διαπραγμάτευση\nΗ κυβέρνηση επιχειρεί να αγγίξει την καυτή πατάτα της υπερχρέωσης, αποφασίζοντας για τους πολίτες, χωρίς αυτούς. Επιχειρεί, λοιπόν, να «θεσπίσει» έναν κοινό τραπεζικό κώδικα που θα διέπει τη ρύθμιση των δανείων από κοινού με την Τράπεζα της Ελλάδος.\nΤη διαπραγμάτευση με την τρόικα και την Τράπεζα της Ελλάδος έχει αναλάβει η Γενική Γραμματεία Καταναλωτή. Η κυβέρνηση βάζει ένα διακοσμητικό θεσμό, όπως είναι η ΓΓ Καταναλωτή να διαπραγματευτεί για το σχεδιασμό του νέου κοινού τραπεζικού κώδικα και την ελάφρυνση των υπερχρεωμένων δανειοληπτών που δεν μπορούν να υπαχθούν στο νόμο Κατσέλη. Απορίας άξιο, λοιπόν, είναι το γεγονός ότι ένας θεσμός ο οποίος στερείται νομικής κάλυψης για να επιβάλλει κυρώσεις και να προστατέψει τον μέσο καταναλωτή, αναλαμβάνει ένα τόσο σημαντικό έργο.\nΠώς, λοιπόν, η Γενική Γραμματεία, χωρίς να έχει προηγηθεί καμία διαβούλευση με τις υπόλοιπες ενώσεις δανειοληπτών και καταναλωτών, πρόκειται να καθίσει στο τραπέζι με την τρόικα για το ζήτημα των υπερχρεωμένων δανειοληπτών. Πώς ένας θεσμός με καθαρά διεκπεραιωτικό χαρακτήρα πρόκειται να διαχειριστεί ένα ζήτημα, τη δυνατότητα για τη ρύθμιση του οποίου έχει εκχωρήσει η Ελλάδα στους δανειστές της, μέσω του μνημονίου;\nΜόνη λύση η διαγραφή των οφειλών\nΓια σχέδια εξόντωσης των Ελλήνων πολιτών έκανε λόγο στο radio1d.gr, ο αντιπρόεδρος του Συλλόγου Δανειοληπτών και Προστασίας Καταναλωτών Βορείου Ελλάδος Χρήστος Παππάς.\n«Εχουμε επανειλημμένα επισημαίνει ότι η μοναδική λύση για την ανακούφιση των υπερχρεωμένων νοικουριών αποτελεί η οριζόντια και απόλυτη διαγραφή των χρεών των δανειοληπτών, όπως ακριβώς έκανε κι η Ελλάδα με το PSI, ανέφερε ο κ Παππάς. «Μόνο έτσι, θα απελευθερώσουν τους πολίτες από το βάρος των οφειλών, τα οποία διογκώνονται τεχνητώς εξαιτίας διαφόρων παραγόντων και ουσιαστικά μετατρέπουν την οφειλή σε ένα βαρέλι δίχως πάτο», τόνισε. Υπογράμμισε ότι πρέπει να γίνει επέκταση του νόμου και στους εμπόρους, οι οποίοι παραμένουν έκθετοι και να κινδυνεύουν με οικονομική καταστροφή.\nΤέλος, ο αντιπρόεδρος του Συλλόγου Δανειοληπτών και Προστασίας Καταναλωτών Βορείου Ελλάδος επανέλαβε για άλλη μία φορά ότι πρέπει να ενισχυθεί η υποδομή των δικαστηρίων ώστε ο πολίτης να μπορεί να βρίσκει άμεσα προστασία από τα δικαστήρια και να μπορεί να επανταχθεί στην οικονομική και κοινωνική ζωή.\n3 Σχόλια Άλλη μία ρύθμιση – κοροϊδία για τους υπερχρεωμένους δανειολήπτες\n22/05/2013 at 18:54 · Απάντηση\nΑντε πάλι με τις παπαριές περι “κατάργησης” του Νόμου Κατσέλη. Η τροποποίηση που γίνεται στο νόμο και ειδικότερα η πληρωμή κάποιας δόσης με την υποβολή ακόμα της αίτησης δέν είναι καταργηση του νόμου! Τα καταβληθέντα ποσά συμψηφίζονται με οτι αποφασίσει ο δικαστής μετά απο τα τρία-τέσσερα χρόνια που γίνεται η δικάσιμος και αν μάλιστα τα ποσά είναι αρκετά μπορεί να αποδεσμευθεί και κατευθέιαν ο δανειολήπτης με την έκδοση της απόφασης! Αυτό ηταν μια απο τις κύριες ρυθμίσεις που προεβλεπε πέρυσι η τροπολογία του Κουτρουμάνη που δέν προλαβε να καταθέσει λόγω εκλογών! Πέρυσι οι διάφοροι αρθρογράφοι τρομοκρατούσαν τους παντες οτι καταργείται και σαμποτάρεται ο νόμος επειδή δέν ψηφίστηκε η τροπολογία και τώρα πάλι…..καταργείται ο νόμος επειδή τελικά θα ψηφιστούν οι πιό πολλές απο εκείνες τις αλλαγές? Ελεος πιά με την καταστροφολογία. Είναι τραγικό σε ότι γίνεται πάντα να προσπαθούμε να βρούμε κατι κακό και σκοτεινό! Ακόμα και όταν ψηφιζόταν αρχικά ο νόμος Κατσέλη, κάποιοι έβγαιναν και έλεγαν πως είναι νομοσχέδιο των τραπεζιτών κλπ κλπ επειδή δέν πέρασαν στο νόμο όλα όσα εκέινοι θα ονειρέυονταν και θα επιθυμούσαν! Ας σοβαρευτούμε και ας κρίνουμε ποντα με λογικη και με στοιχεία το καθετί. Οταν η ΓΓΚ λέει πως “δέν έχει κάτι να δηλώσει” δέν σημαίνει πως δέν διαβουλευεται με τους άλλους αρμόδιους για τα θέματα υπερχρέωσης, δανεισμού κλπ. Απλά δέν είναι υποχρεωμένοι να δώσουν στοιχεία για κάτι που ακόμα καλα καλα μπορεί να μήν έχει πάρει μορφή. Τώρα αν κάποιοι αρθρογράφοι στις όποιες συζητησείς γίνονται παρασκηνιακά για τα θέματα που μας ενδιαφερουν, θέλουν να προσθέσουν μερικά κιλά σάλτσες και μπολικό αλατοπιπερο αυτό δέν είναι ευθύνη ούτε της ΓΓΚ ούτε του Υπουργειου. Μια συζητηση για διαμόρφωση κάποιων αρχών υπέυθυνου δανεισμου λογικά γίνεται γιατι θα πρεπε να υπάρχει καποια επιπλέον προστασία απο την υπερχρέωση! Τώρα αν αυτό καποιοι με τις σάλτσες θέλουν να το ονομάσουν Σεισάχθεια του Σόλωνα που καποια κακά Νεφελίμ επιβουλέυονται για να μή συμβεί ε τότε το πρόβλημα βρίσκεται μάλλον στο μυαλό τους και όχι πουθενά αλλού. Ισως το πρόβλημα να βρίσκεται και στην τσέπη τους γιατι ούκ ολίγες “Ενώσεις Καταναλωτών” επιδίδονται στη συνωμοσιολογία και καταστροφολογία εμφανιζόμενες ως….καταφύγια προστασίας και ελπίδας των ατυχών δανειοληπτών……\n23/05/2013 at 08:03 · Απάντηση\nΔΕΝ ΠΡΟΒΑΙΝΟΥΜΕ ΣΕ ΚΑΝΕΝΟΣ ΕΙΔΟΥΣ ΡΥΘΜΙΣΗ ΜΕ ΤΟΥΣ ΤΟΚΟΓΛΥΦΟΥΣ – ΤΟΚΟΓΥΦΤΟΥΣ ΕΙΔΙΚΑ ΟΤΑΝ ΔΕΝ ΕΧΟΥΜΕ ΚΑΙ ΛΕΦΤΑ ΓΙΑ ΤΑ ΠΡΟΣ ΤΟ ΖΕΙΝ. ΕΠΙΣΗΣ, ΠΡΟΣΟΧΗ ΚΑΙ ΣΤΙΣ ΑΠΑΤΗ ΡΥΘΜΙΣΕΙΣ ΓΙΑ ΧΡΕΗ ΣΤΟ ΔΗΜΟΣΙΟ:\n23/05/2013 at 09:58 · Απάντηση\nκαλημερα.συμφωνω απολυτως.Το ζειν ειναι λαθος αγαπητε ΚΟΥΛΟΥΡΗ.ειναι απαρεμφατο του ρηματος ζω.αρα ζην.το ζειν ειναι του ζεω που σημαινει βραζω.συγνωμη αλλα για λογους ταξης.ευχαριστω.


Χάρτης Μεταποιητικών Επιχειρήσεων Π.Ε. Κοζάνης - Περιφερειακή Ενότητα Κοζάνης\nΟ Χάρτης Βιοτεχνιών/Βιομηχανιών Π.Ε. Κοζάνης παρουσιάζει τις μεταποιητικές βιοτεχνίες και βιομηχανίες που δραστηριοποιούνται στην Περιφερειακή Ενότητα Κοζάνης και είναι αδειοδοτημένες από την υπηρεσία μας. Στην περιοχή δραστηριοποιούνται επίσης και 1190 επαγγελματικά εργαστήρια με μεταποιητική δραστηριότητα τα οποία όμως για εποπτικούς λόγους παραλείπονται.\nΕπισημαίνεται ότι κάποιες επιχειρήσεις δεν έχουν τοποθετηθεί στην ακριβή τους θέση. Αυτό συμβαίνει λόγω του ότι δεν υπήρχαν καταχωρημένα γεωδαιτικά δεδομένα σε ηλεκτρονική μορφή. Η τοποθέτηση αυτών των επιχειρήσεων έχει γίνει με αυτόματο τρόπο σε μικρή ακτίνα από το κέντρο του δημοτικού διαμερίσματος στο οποίο ανήκουν.\nΤο χρονικό διάστημα Ιανουαρίου – Φεβρουαρίου 2014 θα γίνεται ενημέρωση και επικαιροποίηση των δεδομένων του χάρτη σε δεκαπενθήμερη βάση, οπότε ευελπιστούμε σε σύντομο χρονικό διάστημα να έχουν τοποθετηθεί με ακρίβεια το σύνολο των βιοτεχνιών/βιομηχανιών της Π.Ε. Κοζάνης.\nΑναζήτηση επιχειρήσεων στον χάρτη\nΣτον χάρτη μπορείτε να αναζητήσετε κάποια επιχείρηση με την επωνυμία της ή να αναζητήσετε επιχειρήσεις με βάση το αντικείμενο της δραστηριότητάς τους. Για την αναζήτηση θα χρησιμοποιήσετε το κουμπί “Search” στην πάνω δεξιά γωνία του χάρτη.


ΑΤΗ ΣΟΛΕΡΤΗ: ΤΟ ΠΑΙΧΝΙΔΙ ΤΗΣ ΖΩΗΣ\nΠέντε ζάρια στον αέρα γυρίζουνε.\nΠέντε πιόνια στον αέρα σφυρίζουνε.\nΚι ο αέρας παύει.\nΠέντε ζάρια στη γη πέφτουνε.\nΤα πέντε πιόνια ακόμα σφυρίζουνε στον αέρα.\nΊχνη από έβενο... σαν Άτη Σολέρτη στις 12:58\nΟι ζαρίες στην τύχη που ρίχναμε ήταν περισπασμός. Δυο δάχτυλα ελπίδα κι ένα πίστη, να διατηρηθεί ομαλώς το σύστημα της σκέψης τους σαν μας κοιτάνε: "όλα καλά, όλα απαράλλακτα, με σύνεση κυλάνε".\nΟι ζαριές στην τύχη που ρίχναμε ήταν περισπασμός. Η σκακιέρα μπορεί να κοιμάται καλά κάτω απ' τα πόδια μας. Σούβλα με κάρβουνα. Όμως εμείς, κι ας ψηνόμαστε όπως το φαντάζουν, αιωρούμαστε μεταξύ κενοί και άπειρου. Απ' το λίγο ως το πολύ. Παγωμένοι ασάλευτοι. Σ' έαν χρόνο, που δεν υπάρχει, με υπακοή θανάτου.\nΤα ζάρια στον αέρα με δυο δάχτυλα πίστη και ένα ελπίδα. Κι εμείς στο κενό μ' ελευθερία θανάτου...\n7/5/11 12:05 μ.μ.\nΔεν είχα άσσο στο μανίκι\nστις ζαριές μου πάντα απολάμβανα την ήττα και την διαπόμπευση\n7/5/11 10:16 μ.μ.\nKioy, είναι κι αυτό μια οπτική της τυχαιότητας των πραγμάτων. Οι όψεις του ίδιου νομίσματος, στο χρόνο που μόνο ματαιότητα χαρίζει ουσιαστικά, σε ένα θολωμένο τοπίο. Τα ζάρια στον αέρα, πέφτουν στη γη, γράφουν το μέλλεσθαι. Κι εμείς, τα πιόνια της ζωής και του θανάτου, του φαύλου κύκλου που μας πλέκει, ακόμα σφυρίζουμε στον άνεμο το ποίημά μας...\nΕυχαριστώ θερμά για τη θέαση, και το στίγμα σου εδώ! Το εκτιμώ!\nΕλένη, η αλήθεια του καθενός (ανεξάρτητα απ' την τύχη του), δεν μπορεί να είναι ουσιαστικά ήττα και διαπόμπευση. Μάλλον ο χαρακτηρισμός θα εξυπηρετεί ζαριές των άλλων. Αυτών που κρύβουν επιδέξια τον άσσο στο μανίκι...\nΣε ευχαριστώ πολύ για την επίσκεψη! Να είσαι καλά! Φιλιά!\n8/5/11 10:41 μ.μ.\nκαλησπερα εχασα το τηλ σου σε προσκαλω σε ποιητικη βραδια την τεταρτη ενοψη αγανακτησμενων στον εσπερο στην πλατεια γεωργιου θελεισ να συμετεχεις και να απαγγειλεις ποιηματα σου?\n29/5/11 1:12 π.μ.


Ηλίας Μαμαλάκης: Να παλεύουμε μέχρι την τελευταία στιγμή - myΠΕΝΤΕΛΗ.gr\nΗλίας Μαμαλάκης: Να παλεύουμε μέχρι την τελευταία στιγμή\nΟι συστάσεις είναι περιττές. Ο Ηλίας Μαμαλάκης μας ανοίγει την πόρτα και την αγκαλιά του.\nΣυνέντευξη στην Αλκυόνη Χριστοδουλάκη\nΟι συστάσεις είναι περιττές. Ο Ηλίας Μαμαλάκης, μας άνοιξε την πόρτα και την αγκαλιά του, σε μια συζήτηση χωρίς συνταγές, αλλά με το αλατοπίπερο της ζωής. Αποτελεί πλέον μια από τις πιο οικείες και συμπαθείς φυσιογνωμίες του τηλεοπτικού χώρου και όχι άδικα, καθώς σε κάθε κουβέντα και κίνησή του τον χαρακτηρίζει ιδιαίτερη ευγένεια και ηρεμία.\nΗ πορεία του είναι γεμάτη ζωντάνια, εκπλήξεις και δημιουργία. Έχει γράψει 12 βιβλία μαγειρικής, τον θυμόμαστε στην εκπομπή “Στην κουζίνα ολοταχώς”,στο τηλεοπτικό οδοιπορικό, σ’όλα τα μέρη της Ελλάδος, χώρες της Μεσογείου, της Ευρώπης και του εξωτερικού, με θέμα τη γεύση και τον πολιτισμό, το “Μπουκιά και Συχώριο”,από το κανάλι της ΕΤ3 παρουσίασε μια σειρά από ντοκυμαντέρ με θέμα την ιστορία της Ελλάδας το “Χώματα με ιστορία”, είναι ιδρυτικό μέλος του site Protagon.gr του Σταύρου Θεοδωράκη όπου δημοσιογραφεί σε θέματα που διόλου αφορούν την κουζίνα.\nΑν συνεχίσουμε με το βιογραφικό του Ηλία, θα είναι πολύ δύσκολο να φτάσουμε σε μια κατακλείδα, οπότε ας σταματήσει εδώ η αναδρομή της αγαπημένης αυτής προσωπικότητας κάθε ελληνικού σπιτιού κι ας αφήσουμε να μιλήσουν τα λόγια του Ηλία, όχι του γαστρονόμου, όχι του δημοσιογράφου, όχι του οικονομολόγου, αλλά του ανθρώπου που μιλώντας μας, τα κάνει όλα να φαίνονται εύκολα και όμορφα…\n1. Έχεις μια μακρά πορεία στο χώρο της μαγειρικής και μεγάλο μεράκι. Ποιο είναι όμως το φαγητό που σε καμία περίπτωση δε μπορείς να φας;\nΔεν υπάρχει φαγητό του δυτικού κόσμου που να μην μπορώ να φάω. Εάν στη μακρινή Ανατολή κάποιοι λαοί τρώνε τρωκτικά δεν θα ήθελα να τα δοκιμάσω, ή έντομα στη Νότιο Αμερική επίσης δεν θα ήθελα να δοκιμάσω.\nΌσο περνάν τα χρόνια γίνομαι όλο και πιο συντηρητικός και προτιμώ παρασκευές αφαιρετικές με λίγες πρώτες ύλες και ξεκάθαρες γεύσεις.\n2. Έχεις επιστρέψει ποτέ πιάτο σε εστιατόριο κι αν ναι υπό ποιες συνθήκες;\nΝαι έχω επιστρέψει πιάτο πολλές φορές, κυρίως σε γκουρμέ εστιατόρια με ασυνάρτητες συνθέσεις ή πολύ κακές γεύσεις.\nΣυνήθως ο μέσος καταναλωτής φοβάται να πει ότι είναι κακό το φαγητό του μήπως και τον πούνε ανημέρωτο. Εγώ δεν φοβάμαι τίποτα από αυτά, εάν κάτι είναι κακό θα το επιστρέψω.\n3. Ποιος είναι κατά την προσωπική σου άποψη ο καλύτερος και ποιος ο χειρότερος τηλεοπτικός σεφ;\nΔεν νομίζω ότι μπορώ να έχω άποψη γιατί δεν παρακολουθώ σχολαστικά τις εκπομπές μαγειρικής. Αντιλαμβάνομαι όμως ότι υπάρχουν πολύ κακές εκπομπές που γίνονται πρόχειρα χωρίς υποδομές και με χαμηλό κόστος.\n4. Ποιος μαγειρεύει στο σπίτι;\nΜαγειρεύουμε όλοι, κυρίως η σύζυγός μου τις καθημερινές αλλά και εγώ ιδιαίτερα όταν μου μπει μια μαγειρική ιδέα στο κεφάλι.\n5. Ποια ανάμνηση από την επαγγελματική σου πορεία σε στοιχειώνει και ποια σκέφτεσαι πάντα με νοσταλγία;\nΕίναι τόσο πολύ μεγάλη η μαγειρική μου πορεία που δεν με στοιχειώνει τίποτα πια και δεν έχω νοσταλγία για τίποτα. Δοκιμάζω και αποθηκεύω εμπειρίες η λογική μου λέει ότι εάν έχω κάποια νοσταλγία είναι από το φαγητό της μάνας μου.\n6. Με τρεις λέξεις το νόημα της ζωής.\nΈρωτας, δημιουργία, ευθύνη.\n7. Πως κρίνεις την εξέλιξη και τα ερεθίσματα των νέων σήμερα και την παιδεία που τους χαρακτηρίζει σε σχέση με παλαιότερες γενιές;\nΗ επαφή μου με τις καινούργιες γενιές είναι πολύ ευχάριστη. Στις περισσότερες των περιπτώσεων βλέπω παιδιά σκεπτόμενα, ενημερωμένα με ουσιαστικές ανησυχίες για το μέλλον τους. Θα ήθελα πολύ να μπορούσα να τα αγκαλιάσω όλα και να τα\nβοηθήσω στις ανησυχίες τους. Αν είναι κάτι που με εκνευρίζει και με θυμώνει σε κάποιες ομάδες της νεολαίας είναι η αλόγιστη κατανάλωση χρημάτων, η κατανάλωση αλκοόλ και ουσιών. Δεν μπορώ να συγκρίνω παλιές και νέες γενιές γιατί τα στερεότυπα αλλάζουν και η γνώση εξελίσσεται γεωμετρικά.\n8. Τι είναι για σένα μνημόνιο;\nΕίναι η παγίδα ανάμεσα σε δανειστές και Έλληνες πολιτικούς για να μετατρέψουν την Ελλάδα σε φθηνό τόπο διακοπών των Κεντροευρωπαίων. Δεν ξέρω ποια είναι η αλήθεια και ποιο το ψέμα. Μου το αποκρύπτουν. Με έχουν κάνει και φοβάμαι όχι\nτόσο για τον εαυτό μου όσο για τα νέα παιδιά με τις καλές σπουδές που δεν μπορούν να βρουν δουλειά και αναγκάζονται να φύγουν σε άλλους τόπους. Θα έλεγα ότι για μένα ισχύει το ευτυχώς που μεγάλωσα νωρίς.\n9. Ελεύθερη ερώτηση προς έκφραση προσωπικών σκέψεων.\nΉθελα να πω ότι για να πετύχει κανείς στη ζωή του σήμερα χρειάζεται επιμονή, υπομονή, πάθος και εγρήγορση. Αλλά και ένα καλό ποσοστό τύχης. Μπορεί ο νέος του σήμερα να έχει την κοινωνική ζωή που του αρέσει, τη διασκέδαση αλλά ποτέ να μην ξεφεύγει από το στόχο του, αλλά να τον παλεύει μέχρι την τελευταία στιγμή και καθημερινά.\nΕίναι ηθοποιός, η δόλια. Έχει παίξει σε πάλκα, σε τηλεοπτικά στούντιο, έχει κάνει ολονυχτίες σε πρόβα και σε διαβάσματα ρόλων. Και το λατρεύει το επάγγελμά …


Πρέμιερ Λιγκ - αγωνιστικό: Καθάρισε άνετα η Σίτι | Alphafreepress.gr\nalphafreepress.gr / ΑΘΛΗΤΙΚΑ / Πρέμιερ Λιγκ – αγωνιστικό: Καθάρισε άνετα η Σίτι\nΠρέμιερ Λιγκ – αγωνιστικό: Καθάρισε άνετα η Σίτι\nΠρέμιερ Λιγκ - αγωνιστικό: Υπέταξε 3-1 τη Γουλβς στο Μολινό - Η Αστον Βίλα υπέταξε 1-0 τη Σέφιλντ Γιουνάιτεντ εντός έδρας\nΠρέμιερ Λιγκ – αγωνιστικό: Πέρασε από το «Μολινό» η Μάντσεστερ Σίτι με διπλό 3-1 επί της Γούλβς. Έτσι, ξεκίνησαν με τον καλύτερο δυνατό τρόπο την σεζόν. Το παιχνίδι ξεκίνησε με του φιλοξενούμενους να μπαίνουν φορτσάτοι. Έφτασαν γρήγορα στο γκολ, αφού στο 20’ ο Ντε Μπρούινε άνοιξε το σκορ με εύστοχη εκτέλεση πέναλτι. Οι «πολίτες» πέτυχαν γρήγορα και δεύτερο γκολ. Στο 32’ Φοντέν έκανε το 0-2. Κυνήγησαν το τρίτο γκολ πριν την ανάπαυλα, αλλά δεν τα κατάφεραν.\nΣτο β’ μέρος, η Γούλβς ανέβασε το ρυθμό της και έγινε πιο απειλητικοί. Προσπάθησε να χτυπήσει στην κόντρα και τελικά της βγήκε. Στο 78’ ο Χιμένεθ έκανε το 1-2, ανεβάζοντας την ψυχολογία της ομάδας του. Στην συνέχεια, το παιχνίδι μετατράπηκε σε ροντέο με τις δύο ομάδες να παίζουν γρήγορα και να κάνουν αλλεπάλληλες φάσεις. Στο τελευταίο λεπτό των καθυστερήσεων, η Σίτι πέτυχε και τρίτο γκολ με τον Ζεσούς και έφτασε στο πολυπόθητο αποτέλεσμα.\nΠρέμιερ Λιγκ – αγωνιστικό: Παράδοσης συνέχεια από Βίλα\nΣυνέχισε την παράδοση η Άστον Βίλα. Οι «χωριάτες» κέρδισαν 1-0 την Σέφιλντ Γιουνάιτεντ και ξεκίνησαν με το δεξί τις αγωνιστικές τους υποχρεώσεις. Το παιχνίδι ξεκίνησε με τις δύο ομάδες να μπαίνουν δυνατά. Το έργο των φιλοξενούμενων δυσκόλεψε από νωρίς, αφού έμειναν με δέκα παίκτες, χάρη στην αποβολή του Ίγκαν στο 12’. Όμως, έφτασαν πολύ κοντά στο γκολ, αλλά ο Λούντστραμ αστόχησε στο πέναλτι, που κέρδισε η ομάδα του. Στην συνέχεια, η Άστον Βίλα πήρε τον έλεγχο και εκμεταλλεύτηκε το αριθμητικό της πλεονέκτημα. Στο β’ μέρος, ανέβασε ακόμα περισσότερο την ένταση της και στένεψε τον κλοιό στις «λεπίδες». Πίεσαν και έκαναν αρκετές φάσεις. Πέτυχε τελικά το «χρυσό» γκολ στο 63’ με τον Κόνσα. Έπειτα έριξε τον ρυθμό της και γύρισε την μπάλα. Δεν απειλήθηκε και πήρε την πολυπόθητη νίκη.


OXI ALLO KAPBOYNO: Σούπερ μάρκετ με 0% ΦΠΑ\nΣτην Αμερική, το σούπερ μάρκετ δε φορολογείται. Κοινώς η απόδειξη που κόβεις για τα ψώνια, δηλαδή τα στοιχειώδη προϊόντα διατροφής έχουν 0% ΦΠΑ. Σε μία άκρως καπιταλιστική κοινωνία, η μέριμνα προς τον πολίτη και το δικαίωμά του να έχει πρόσβαση στα βασικά είδη διατροφής με μηδενικό φορολογικό συντελεστή αποτυπώνεται με μία τόσο απλή και συνάμα κοινωνικά δίκαιη λύση. Και το ξαναλέω. Αυτό συμβαίνει σε μία κοινωνία στην οποία οι κοινωνικές ανισότητες είναι μεγάλες, όπου το χάσμα μεταξύ πλούσιων και φτωχών είναι ανυπέρβλητο, όπου ο φτωχός έχει εξαιρετικά μικρές πιθανότητες να καταφέρει αυτό να βγει από τη φτώχεια του και να ζήσει το γνωστό αμερικανικό όνειρο άλλων εποχών.\nΓιατί σας τα αναφέρω όλα αυτά; Γιατί έχει σημασία να αντιληφθούμε ότι η άσκηση πολιτικής, και πιο συγκεκριμένα η άσκηση κοινωνικής πολιτικής δεν αρχίζει και σίγουρα δεν τελειώνει στην παροχή διαφόρων ειδών επιδομάτων από άδεια ταμεία, όπως συνέβαινε τόσα χρόνια στη χώρα μας με τις γνωστές συνέπειες. Η κοινωνική πολιτική προς ουσιαστικό όφελος των πολλών μπορεί να γίνει με μέτρα απλά όπως αυτό που σας προανέφερα. Βρίσκω θεμιτό το δικαίωμα μίας κυβέρνησης να φορολογεί με πολύ αυξημένο φορολογικό συντελεστή την αγορά των ειδών πολυτελείας. Βρίσκω ανεκτή την απόφαση μίας κυβέρνησης που θεωρεί ότι όποιος έχει μεγάλη ακίνητη περιουσία πρέπει να φορολογείται γι’ αυτήν. Βρίσκω όμως κοινωνικά ανάλγητη την οικονομική πολιτική μίας κυβέρνησης που προσπαθεί να συλλέξει έσοδα για το κράτος φορολογώντας τα βασικά είδη διατροφής τα οποία χρειάζεται και ο φτωχότερος άνθρωπος με τα λιγοστά χρήματα που έχει.\nΔεν έχει χαθεί μόνο το νόημα των λέξεων στην Ελλάδα. Έχει χαθεί και η ικανότητα να εφαρμόζουμε λύσεις που θα μπορούσαν να απαλύνουν σ’ αυτές τις δύσκολες στιγμές τον πόνο και τη δυστυχία που προκαλείται από εξωπραγματικά επώδυνα μέτρα λιτότητας χωρίς προηγούμενο.\nΤο συμπέρασμα στο οποίο καταλήγουμε πάντα το ίδιο. Από την Ελλάδα δε λείπουν γενικώς κι αορίστως οι ηγεσίες. Λείπουν οι εμπνευσμένες ηγεσίες που μπορούν να βρουν για τους πολίτες τους επιλογές να κρατούν ζωντανά έστω και τα τελευταία οχυρά μέριμνας υπέρ των αδυνάτων σε μία κοινωνία. Και δεν είναι μία και δύο. Είναι πολλές αυτές οι διαθέσιμες επιλογές, αλλά σίγουρα είναι δουλειά της κυβέρνησης του τόπου και όχι των ξένων να τις επινοήσει για εμάς.


«Εκβιάστηκε ή πιέστηκε ο Παπαθανασάκης» - BluearenaBluearena\n«Βέλη» Γιώργου Παναγόπουλου κατά Σπύρου Παπαθανασάκη για την απόσυρση από την έφεση!\n26/05/2017 19:13 Επιμέλεια: BlueArena Διάφορα, Ηρακλής, Ποδόσφαιρο\nΓια την απόσυρση της έφεσης, την παραίτηση από αυτήν, τοποθετήθηκε ο νομικός Γιώργος Παναγόπουλος στο Metropolis 95,5. Τόνισε μεταξύ άλλων πως ο Σπύρος Παπαθανασάκης εκβιάστηκε ή πιέστηκε!\n«Αρχικά εγώ δεν γνώριζα για καμία παραίτηση, ούτε έχω υπογράψει τίποτα γι αυτήν. Έχω υπογράψει μόνο το δικόγραφο της έφεσης. Έχω το πρωτότυπο στα χέρια μου υπογεγραμμένο και σφραγισμένο από εμένα και τον κύριο Παπαθανασάκη στις 4 η ώρα ακριβώς την ημέρα που έληγε η προθεσμία μαζί με το παράβολο των 3.500 ευρώ. Ξαφνικά μαθαίνω ενώ ήμουν στο Υπουργείο και είχα άλλες δουλειές και ήρθε κεραυνός εν αιθρία γιατί ο κ. Παπαθανασάκης έχει εξαφανιστεί εδώ και τόσες μέρες και δεν είχε καμία επαφή μαζί μου. Δεν με ενημέρωσε για τίποτα ακόμα. Ξαφνικά έμαθα για την παραίτηση της υπόθεσης και είπα στο συνεργάτη του ότι εγώ πλέον διαχωρίζω τη θέση μου από τον κ. Παπαθανασάκη. Μαθαίνω και για άλλα πράγματα τα οποία κάποια στιγμή θα αποδείξω και θα δουν ότι έχουμε να κάνουμε με μια υπόθεση που βρωμάει.\nΈχουν ακουστεί πολλά πράγματα και κατά εμού και κατά του κυρίου Μαλάτου ότι δεν κάναμε νομική υποστήριξη, εδώ υποκρύπτεται συμπαιγνία ολόκληρη, εκτός αν ο κ. Παπαθανασάκης μου διαψεύσει αυτά που μου είπε προ ολίγου. Με πήρε τηλέφωνο πριν μια ώρα ο κ. Παπαθανασάκης και μου λέει κοίταξε να δεις, δεν μπορούσα να κάνω αλλιώς, χθες το βράδυ με στριμώξανε στη Σουπερλίγκα, μου είπαν ότι είσαι καταδικασμένος. Του απάντησα πως ακόμα και καταδικασμένος να είσαι γιατί δεν έρχεσαι σε μένα να μου πεις τι γίνεται αφού μου έχεις υπογράψει λευκό πληρεξούσιο. Έχω αποκλειστικό πληρεξούσιο για να κάνω οποιαδήποτε ενέργεια όχι μόνο για την αδειοδότηση αλλά και για να σώσω τον Ηρακλή από όλες τις κατηγορίες. Δυστυχώς όμως εξαφανίζεται και αποφασίζει μόνος του να αποσυρθεί χωρίς κανένα δικηγόρο, χωρίς τίποτα. Αίολη τελείωσε αυτή η παραίτηση καθώς δεν έχουμε καν πρακτικό. Είχαμε κάποια συνεδρίαση στη θεσσαλονίκη για να έχουμε πρακτικό που εξουσιοδοτήθηκε ο κ. Παπαθανασάκης ή μόνος του αποφάσισε; Ας αφήσουμε τον κ. Κούγια να γελάει όταν ακούει εμένα και τον κ. Μαλάτο. Σήμερα όμως γελάνε άλλοι στο Υπουργείο γιατί κατέπεσε η εγγυητική της Λάρισας. Να μάθει να πληρώνει και μετά να ζητάει χρήματα. Χθες έλεγε στις εφημερίδες ότι ο κ. Παπαθανασάκης δεν προτίμησε να με πληρώσει για να έχει εμένα και έβαλε τον Παναγόππουλο που ήταν δωρεάν. Κανένας Παναγόπουλος δεν δουλεύει δωρεάν και να μας πει ο κ. Κούγιας τι λεφτά ζητούσε από τον Παπαθανασάκη για να διώξει τον Παναγόπουλο να δούμε τι κρύβεται από πίσω. Θυμίζω και την υπόθεση Βάλνερ που εξοντώθηκα για να μην δικαιωθεί η Καλαμαριά».\nΓια το αν ο Παπαθανασάκης αποδέχθηκε την ήττα: «Αν εκβιάστηκε ο Παπαθανασάκης να βγει να τα πει. Να πει τα γεγονότα για να μην λέμε τα παρασκήνια. Αυτά είναι αφύσικα πράγματα. Η έφεση αυτή τίναζε το σύστημα στον αέρα. Ο Παπαθανασάκης είτε εκβιάστηκε είτε πιέστηκε με κάποιο τρόπο να βγει από την υπόθεση. Έτσι είχε γίνει και με την Καλαμαριά και έκανε πίσω. Αν ο Παπαθανασάκης θέλει να έχει 30 δικηγόρους ας έχει εγώ δεν είμαι Κούγιας να θέλω αποκλειστικότητες. Αν καταλάβω κάποια στιγμή ότι θίγεται η υπόληψή μου θα παραιτηθώ από την υπόθεση. Κάνω μια συγκεκριμένη δουλειά, τους είπα θα σας σώσω και εγγυώμαι ότι θα κάνω τις ενέργειες που πρέπει. Την Δευτέρα θα έχετε και την έφεση και θα δείτε το περιεχόμενο και θα δείτε και τι ανατρέπει».\nΓια το αν αυτή ενέργεια του Παπαθανασάκη είναι ύποπτη: «Δεν ξέρω η Σουπερλίγκα και η ΕΠΟ τι ρόλο έπαιξαν. Θα αποκαλυφθούν όλοι ας βγει να μιλήσει ο Παπαθανασάκης. Εγώ δεν είμαι αρμόδιος να ξέρω τι έχει γίνει. Δεν μπορώ να ξέρω ενώ το έμαθα εκ των υστέρων και έπεσα από τα σύννεφα. Τα έχω ξαναδεί όμως τα έργα και δεν εκπλήσσομαι. Από εκεί και πέρα θα αποκαλυφθούν και οι ηθικοί αυτουργοί και οι εκβιαστές και όσοι είναι από πίσω και ανάγκασαν τον κ. Παπαθανασάκη να παραιτηθεί από την υπόθεση. Ρίχνω το μπαλάκι στον Παπαθανασάκη να βγει να πει την αλήθεια».


Δωρεάν σεμινάρια από το Youth Empowered – YouthSpot\nΔωρεάν σεμινάρια από το Youth Empowered\nby Youthspot Team 14 Δεκεμβρίου 2020, 13:44\nΤο Youth Empowered της Coca-Cola Τρία Έψιλον, το πιο ευρύ και δωρεάν πρόγραμμα ενίσχυσης απασχολησιμότητας του ιδιωτικού τομέα, σε συνεργασία με τη Socialinnov ξεκινάει νέο κύκλο δωρεάν σεμιναρίων και mentoring για την ενδυνάμωση νέων 18-30 ετών!\nΔευτέρα 14/12 – 17:00-18:00\nLIVE Q&A: ALL ABOUT SALES: Προφίλ, δεξιότητες, χαρακτηριστικά & ευκαιρίες εργασίας στις πωλήσεις.\nΓιατί να ασχοληθώ με τις πωλήσεις; Τι δεξιότητες πρέπει να αναπτύξω; Ποιο πρέπει να είναι το προφίλ μου;\nΤρίτη 15/12 – 17:00-18:00\nLIVE Q&A: Διεκδίκησε τη θέση σου: βιογραφικό, συνεντεύξεις, δικαιώματα και υποχρεώσεις\nΨάχνεις τη θέση σου στην αγορά εργασίας; Μάθε τα πάντα για το βιογραφικό σου, τη συμμετοχή σε μία συνέντευξη, τα σημεία στα οποία πρέπει να δώσεις έμφαση αλλά και τα δικαιώματα και τις υποχρεώσεις σου! Απόκτησε όλες τις γνώσεις που χρειάζεσαι στο 2ο Live Session by Youth Empowered την Τρίτη 15/12, 17:00-18:00. Κάνε εγγραφή για να το παρακολουθήσεις LIVE!\nΤετάρτη 16/12 – 17.00 – 18.00\nLIVE Q&A: Η επένδυση COCA-COLA HBC δημιουργεί νέες θέσεις εργασίας στη Θεσσαλονίκη! Γίνε ένα από τα 50 νέα μέλη της.\nΘα ήθελες να γίνεις μέρος της ομάδας της Coca-Cola HBC ως Customer, Billing & Dispute Specialist στη Θεσσαλονίκη; Μάθε πώς να κάνεις την αίτησή σου να ξεχωρίσει, στο 3ο Live Session by Youth Empowered.\nΠέμπτη 17/12 – 18:00-19:00\neLecture:Getting started with Digital Marketing.\nΈνα εκπαιδευτικό σεμινάριο για συμμετέχοντες που επιθυμούν να ανακαλύψουν τη δύναμη των Κοινωνικών Δικτύων και να γνωρίσουν όλα όσα μπορούν να προσφέρουν σε εκείνους και την επιχείρησή τους.\nΠαρασκευή 18/12 – 12:00\neLecture: WordPress. Learn how to build your website\nΈνα εκπαιδευτικό σεμινάριο για συμμετέχοντες που επιθυμούν να εξοικειωθούν με την χρήση διαχείρισης περιεχομένου μέσω νέων τεχνολογιών, προκειμένου να συγκεντρώνονται σε ένα ιστολόγιο όλες οι πληροφορίες που επιθυμούν να μοιράζονται με το διαδικτυακό κοινό τους.\nPrevious article «SOLAR OPPOSITES» | Η νέα σειρά έρχεται αποκλειστικά στο FOX!\nNext article Σάκης Τανιμανίδης – Ανακοίνωσε γιατί δεν θα παρουσιάσει το Survivor!\n«SOLAR OPPOSITES» | Η νέα σειρά έρχεται αποκλειστικά στο FOX!\nΣάκης Τανιμανίδης – Ανακοίνωσε γιατί δεν θα παρουσιάσει το Survivor!


Χανταμπάκης, Χρανιώτης ή Αγγελόπουλος; - Mad TV\nΧανταμπάκης, Χρανιώτης ή Αγγελόπουλος;\nΗ σχέση του Στέλιου Χανταμπάκη και του Γιώργου Αγγελόπουλου έχει δοκιμαστεί πολλές φορές κατά τη διάρκεια του παιχνιδιού.\nΠοιος μπορεί να ξεχάσει τον επικό τους καβγά με αφορμή ένα πιάτο ρύζι; Η ειρωνική διάθεση του Στέλιου Χανταμπάκη είχε εκνευρίσει τον Γιώργο Αγγελόπουλο που με μία απότομη κίνηση του είχε τραβήξει την μπλούζα από το πρόσωπό του. Είχε χρειαστεί να παρέμβει ο Λάμπρος Χούτος για να χωρίσει τους δύο άντρες.\nΟι δύο τους έκαναν προσπάθεια να έρθουν πιο κοντά, αλλά σε καμία περίπτωση, δεν δηλώνουν φίλοι. Στα τελευταία επεισόδια, η Ειρήνη Παπαδοπούλου φαινόταν απομονωμένη και ήταν εμφανές ότι θα την καταψήφιζαν οι συμπαίκτες της. Η τραγουδίστρια όμως κατάφερε να κερδίσει την προσωπική ασυλία, φέρνοντας την ανατροπή στο παιχνίδι. Η επόμενη…λύση των «Διάσημων» ήταν, όπως αποδείχθηκε ο Ντάνος. Ο Γιώργος Αγγελόπουλος ψηφίστηκε προς αποχώρηση με πέντε ψήφους.\nΤότε η Ειρήνη Παπαδοπούλου που πλέον υποστηρίζει ανοιχτά ότι έχουν δημιουργηθεί κλίκες και ορισμένοι παίκτες ψηφίζουν κατόπιν συνεννόησης, καταψήφισε τον Στέλιο Χανταμπάκη, για «να κρίνει το κοινό», όπως είπε. Τον τρίτο υποψήφιο τον κατέδειξε η Ευρυδίκη Βαλαβάνη και είναι ο Γιώργος Χρανιώτης.\nΌπως ήταν αναμενόμενο, το «Twitter» πήρε φωτιά με την υποψηφιότητα του Ντάνου και του Χανταμπάκη. Πολλοί χρήστες μάλιστα, δήλωσαν χαρούμενοι με αυτή την εξέλιξη και φαίνονται σίγουροι ότι από αυτή την αναμέτρηση, ο ηττημένος θα είναι ο Στέλιος Χανταμπάκης. Μένει να το δούμε την Πέμπτη…


παροράματα ΣΥΝΑΙΣΘΗΜΑΤΟΣ, το ελάχιστο μέτρο να σε ψάχνω, όχι να σε βρω: ΚΟΝΤΟΣ ΓΙΑΝΝΗΣ Ανθολογία\nΠΙΣΩ ΑΠΟ ΤΟΝ ΑΡΙΣΤΕΡΟ ΣΟΥ ΩΜΟ ΕΙΝΑΙ ΕΝΑ ΦΑΡΑΓΓΙ ΓΕΜΑΤΟ ΠΕΤΡΕΣ ΚΑΙ ΧΑΜΟΓΕΛΑ ΑΠΟ ΜΕΤΑΞΙ\nΤο χαδάκι στο λαιμό δεν το πιάνει το πεδίο ενέργειας του κομπιούτερ. Δεν μπαίνει στο πρόγραμμά του. Αρνείται αυτές τις λεπτομέρειες. Ούτε τις κάλτσες σου πιάνει, γιατί τις έχεις στο χέρι και ακουμπάει στον ώμο μου. Τα φιλιά σου τα μεταγράφει ως θερμότητα. Δεν βλέπει τον αποχαιρετισμό, το φως που κάνει ρίγες στη φούστα σου. Ούτε το μολύβι που γράφει τις παραγγελίες για τον μπακάλη. Κάνει ένα μονότονο θόρυβο, σαν ανεμιστήρας και βγάζει ταινίες με στοιχεία για πολύ σοβαρά πράγματα. Την τετραγωνική ρίζα της λύπης δεν θα την βρει ποτέ. Ούτε το ενδιαφέρει. Θα ανακαλύψει πολλά και διάφορα, αλλά τα μικρά, τα μισοσβησμένα τα έχει σε κενό στις καταγραφές με τα αθροίσματά του. Αυχενικό σύνδρομο: τα κάρβουνα των φιλιών και ο ασβέστης της νύχτας δημιουργούν αυτό το πέτρωμα στα όνειρα. Ύστερα τυφλώνεσαι. Δηλαδή θέλεις και βλέπεις ένα πρόσωπο! [συνονθύλευμα στίχων από τις ΠΡΟΚΕΣ ΣΤΑ ΣΥΝΝΕΦΑ του Γιάννη Κοντού, εκδόσεις Κέδρος 1999- ART by Paradowski Leszelc photo]\nΛίγη θάλασσα, μια μικρή κίτρινη πόλη να την ακουμπά\nκι ένα γονατισμένο βουνό να κρατά με δυσκολία τον ουρανό\nμην πέσει πάνω μας.\nΉλιοι μας ακινητοποιούν\nπάνω στα συρματοπλέγματα.\nΤα σπίτια βυθίζονται αργά-αργά\nΤα μάτια σου αιωρούνται εντός μου.\n[από τη συλλογή του Γιάννη Κοντού ΠΕΡΙΜΕΤΡΙΚΗ - ανθολόγηση ΠΡΟΚΕΣ ΣΤΑ ΣΥΝΝΕΦΑ, Κέδρος 1999]\nΟ ΑΡΙΣΤΕΡΟΣ ΣΟΥ ΩΜΟΣ\nΠάνω απ τον αριστερό σου ώμο\nείναι ένα φαράγγι γεμάτο πέτρες\nκαι χαμόγελα από μετάξι\nσκαλωμένα σ' αγριοπούρναρα.\n-Στον ώμο που ακουμπάει\nτο κομμένο μου κεφάλι-\nΜικραίνεις. Μικραίνεις τόσο\nπου γίνεσαι ένας λεκές στο πάτωμα.\nΑρχίζουν οι μοναχικοί περίπατοι\nΠιάνω το κεφάλι μου και το πετάω\nσ' έναν οποιονδήποτε δημόσιο χώρο\nΤης χάιδεψα το χώρισμα\nτου στήθους – φούντωσε\nβασιλικός και μύρισε αέρας –\nΣιδερένιες τανάλιες οι πρωτεύουσες\nμου χαμογελούν χωρίς δόντια.\nΜη βάφεις τα νύχια σου.\nΤΟ ΧΡΟΝΟΜΕΤΡΟ (της Ελπίδας μου)\nΤΟ ΔΙΑΖΕΥΤΙΚΟ ΗΤΑ\nΣπάσαν τα ελατήρια μου\nκαι σέρνομαι πάνω στον τεντωμένο\nΦωτεινή επιγραφή είμαι, που της\nκόψανε το ρεύμα ενώ σε διαφήμιζε\nσαν το καλύτερο προϊόν κατά της\nκακοσμίας των ονείρων.\nΣπάσαν τα ελατήριά μου\nόχι στην ανάκριση, αλλά από καθημερινά\nρήματα ξεκοιλιασμένα που εξατμίζονται\nμια σπιθαμή από τα δόντια!\n[από τη συλλογή του Γιάννη Κοντού ΤΟ ΧΡΟΝΟΜΕΤΡΟ - ανθολόγηση ΠΡΟΚΕΣ ΣΤΑ ΣΥΝΝΕΦΑ, Κέδρος 1999]\nΌπως καταλαβαίνεις σκάλα βαθιά\nπου τρίζει και το σκοτάδι\nείναι υγρό και κολλάει πάνω σου.\nΓύρω πορτοκάλια, ρολόγια και άλλα\nείδη καθημερινής χρήσεως.\nΑνάβουν φώτα και φωνές\nαπό διάφορες μνήμες.\nΜακριά ακούγεται σειρήνα,\nΒέβαια δεν έρχεται κανείς\nΟΝΕΙΡΟ ΤΟ ΜΕΣΗΜΕΡΙ\n-Πόσα μεσημέρια κοιμήθηκα μόνος\nμε το δέρμα μου-\nΞεκοιλιασμένες πόρτες και από κει\nνα περνούν λωρίδες κήπων.\nΣτο βάθος μια κοπέλα μόλις διακρίνεται,\nμ' ένα πνευστό όργανο παίζει το σιωπητήριο.\nΈνας νεκρός πέφτει από τον ουρανό,\nΣκαλώνει στη στέγη.\n"τώρα τους θάβουμε βαθειά και βρέχει"\nΣκούριασε το φως\nΜόλις που προλαβαίνει η κοπέλα\nνα καταπιεί το όργανο.\nΜια καμπάνα βαράει δαιμονισμένα.\n(Μεσημέρι γεμάτο μελάνι και πέτρες)\nΚυνηγάς έναν άνθρωπο για να μιλήσεις.\nΤσαλαβουτάς στα νερά.\nΣκοντάφτεις σε δεμένα χέρια.\nΑνάβουν εκατομμύρια φώτα\nπάνω απ' το κεφάλι σου.\nΜετά σημαδεύουν τον πλαϊνό σου\nκαι πέφτουν πάνω του σαν κοράκια.\nΈνας τρίτος προσπαθεί να κλάψει.\nΒέβαια ωραία είναι η φιλοσοφία\nκαι τα καλοβαλμένα πάρκα, ακόμη και οι αρχαιότητες\n-δεν λέω- αλλά εδώ η ζωή βρίσκεται στα τελευταία της.\nΌπως χάνεται μια λίμνη όσο προχωρούν τα αποξηραντικά έργα.\nΚι άρχισε να μας σκεπάζει ένα βουβό\nλευκό χρώμα, σκληρό σαν πέτρα.\n[Γιάννης Κοντός από την ανθολόγηση ΠΡΟΚΕΣ ΣΤΑ ΣΥΝΝΕΦΑ, Κέδρος 1999]\nΧΩΡΙΣ ΧΡΟΝΙΚΗ ΔΙΑΡΚΕΙΑ\nΆρχισε να μυρίζει το σκοτωμένο απόγευμα.\nΜύρισε και το καλοκαιράκι.\nΔιαμπερές τραύμα ο ήλιος\nκι ούτε συζήτηση για την αγάπη μου.\nΈχω ένα κενό στη μνήμη μου.\nΈνα χωράφι, ας πούμε, κι εκεί βρίσκονται\nτα πιο περίεργα πράγματα.\nΆδειες κονσέρβες, μέχρι όνειρα.\nΚατά τα άλλα, ζω κανονικά.\nΜόνο που, μερικές φορές, ο φόβος,\nαυτό το κατοικίδιο ζώο,\nμπερδεύεται στα πόδια μου τρίζοντας.\nΗ ΣΙΩΠΗ ΚΑΙ ΤΑ ΠΡΑΓΜΑΤΑ\nΗ άλλη μέρα είναι ένας άλλος θάνατος\nκομμένος και ραμμένος στα μέτρα σου.\nΈνας θάνατος ηλεκτρονικός\nχωρίς πριν και μετά.\nΌπως εκεί που τελειώνει\nο ώμος και δυο δάχτυλα κενό\nσε χωρίζει από τις φωνές.\nΜε το φασματοσκόπιο βάζω\nκάποια τάξη στην ομορφιά σου\nπου διαθλάται και ρίχνει\nτοίχους και ταβάνια.\nΠαγώνω με το λευκό παντού,\nτο φως να με σημαδεύει\nκαι τη σιωπή να τρίβεται στον ουρανίσκο μου\n[από τη συλλογή του Γιάννη Κοντού ΤΑ ΑΠΡΟΟΠΤΑ -ανθολόγηση ΠΡΟΚΕΣ ΣΤΑ ΣΥΝΝΕΦΑ, Κέδρος 1999]\nΝα τρίψω τα μάτια μου με γυαλόχαρτο,\nνα πάρουν φωτιά, για να ησυχάσω\nμε την περιβόητη επικοινωνία μας και να μείνω μόνος.\nΜόνος, παιδί μου, στον κόσμο, χωρίς περιττά χρώματα.\nΜόνος με την αναπνοή μου.\nΚαι να περνούν οι μέρες γκαμήλες μαύρες\nκαι ν' ακούω μόνο τις φλέβες σου\nγαλάζια νήματα στο λαιμό.\nΟι ιδεολογίες στο ψυγείο\nμαζί με τα τυριά και τη ρωσική σαλάτα,\nμαζί με τα ποιήματα και την ενεργειακή πολιτική\nκαι τις βλακείες για τη μόλυνση της ατμόσφαιρας.\nΕ, όχι άλλο. Τέρμα τα αστεία.\nΤέρμα οι φωτοτυπίες των συναισθημάτων.\nΤέρμα και το θέμα πατρίδα.\nΓια τελευταία φορά. Θα μείνω μόνος,\nπηγαίνοντας τα δελφίνια μου στη βοσκή\nκάτω απ' την Ακρόπολη και όπως θα μηρυκάζουν\nτο καμένο χόρτο, θα κοιμηθώ ή θα πεθάνω χωρίς όνειρα.\n-η φωνή σου το απόγευμα σε κίτρινη φόδρα-\nή αιχμαλώτους -έστω, ανθρώπους\nπου θα χαθούν -στο τέλος,\n"πιο κάτω, πιο κάτω το χέρι σου"\nή το φοβερό: "ωραία μέρα σήμερα".\nΚάποιος γυρίζει το διακόπτη\nκαι το σκοτάδι τρέχει παχύρρευστος γύψος.\nΌλα τα άλλα είναι ζήτημα χρόνου.\nΤΟΠΙΟΓΡΑΦΙΑ (στην Κική Δημουλά)\nΨηλά δένδρα. Ψηλός ουρανός.\nΓύρω πετάνε φωνήεντα. Λίγο ακόμα\nκαι θα ξεχάσω την άλλη πλευρά μου.\nΣκοντάφτεις σ’ ένα μισοθαμμένο πρόσωπο.\nΤο τραβάς απότομα και οι ρίζες του\nκρέμονται στον αέρα –πάει ξέχασε το χώμα-\nΑπό παντού βγαίνουν καπνοί - λες και καίγονται\nόλα τα μυστικά του κόσμου-\nΚυλιόμενες σκάλες φέρνουν ομοιόμορφα τοπία.\nΤα περιμένουν ίδια βλέμματα – ίδιες θήκες\nΈνα μικρό κορίτσι τρέχει σε όλες\nτις ηλικίες του υδράργυρος.\nΑνοίγω τη βρύση – τη μνήμη\nΞεκουμπώνει το δέρμα της απαλά\nκαι φαίνεται η γεωγραφία του απογεύματος.\nΤο τοπίο τώρα είναι σεληνιακό.\nΟ καπνός με τυφλώνει και πέφτω\nστην πρώτη χαράδρα\nστο πρώτο κενό\nστον πρώτο άνθρωπο.\nή στο ταβάνι, σαν μύγες - (-i-)\n[από τη συλλογή του Γιάννη Κοντού ΦΩΤΟΤΥΠΙΕΣ - ανθολόγηση ΠΡΟΚΕΣ ΣΤΑ ΣΥΝΝΕΦΑ, Κέδρος 1999]\nΗ ΣΥΜΠΕΡΙΦΟΡΑ ΤΟΥ ΕΔΑΦΟΥΣ ΚΑΙ ΤΟΥ ΑΝΘΡΩΠΟΥ ΣΕ ΠΕΡΙΠΤΩΣΗ ΣΕΙΣΜΟΥ:\nΠαχιά άνοιξη βιομηχανική\nμε ριπολίνη και πλαστικό\nγέμισε το σπίτι μας.\n(Είναι εκτός πραγματικότητας\nοι περιγραφές με πουλιά, μαλλιά\nΌλες οι αποστάσεις συγκεντρώθηκαν\nσε μια τελεία -χωρίς τρόπο διαφυγής.\nΜεταφράσεις γίνονται στην ίδια γλώσσα\nγια να συνεννοείται ο πληθυσμός.\nΕμφιαλωμένες ερωτικές κραυγές μεταφέρονται\nαπό τα ψυγεία για τις ζεστές νύχτες.\nΑγκαλιάζω το σώμα σου\nκαι περιμένω να γεννήσεις\nΜΑΥΡΑ ΣΤΟΥΠΙΑ - ΤΡΑΓΟΥΔΙΑ ΠΕΤΑΜΕΝΑ\nΜ' ένα νόμισμα στο στόμα προσπαθώ να περάσω\nτο ποτάμι. Στον καρπό του χεριού το ρολόι\n-ωρολογιακός μηχανισμός – έτοιμος να με ακρωτηριάσει.\nΤρέχει το νερό με έναν ήχο κλαρίνου βραχνιασμένου.\nΠέφτουν τα φιλιά σου στο χώμα – αυτό το μοβ\nπου βγαίνει από τη γλώσσα, όταν άνθρωπος προσεύχεται-\nΥπάρχει το στήθος, το ελλειψοειδές τόξο της αφής\nκαι ο εγκέφαλος κάρβουνο όταν σε σκέπτομαι.\nΥπάρχει αυτό το ποίημα που δεν σε θέλει\nκαι αντιδρά με χίλιους τρόπους και πυρετό.\nΥπάρχει η νύχτα με τα πορτοκάλια\nκαι το ύφασμα του λόγου.\nΥπάρχει πάντα το θέμα πατρίδα.\nΈτσι έγινε με τις βροχές, χωρίς δένδρα.\nΚατά τα άλλα, τα ίδια, και τα σπίτια\nκολλημένα στη θέση τους.\nΜόνο μια διαδήλωση περνούσε με σιδερένιες φωνές.\nΤο σώμα σου κάπου κάνει μια τεθλασμένη\nγραμμή και ξεφεύγει απ’ τη τροχιά του.\nΧάνεται στα σεντόνια, βουλιάζει στο κρεβάτι.\nΤα δευτερόλεπτα-τσιγάρα τελειώνουν\nστο άψε- σβήσε. Σκέπτομαι αυτούς που δουλεύουν\nσε υπόγειες στοές χωρίς οξυγόνο, χωρίς μουσική\nκαι μετακινούν τη νύχτα.\nΜε περιμένουν μεγάλοι έρωτες πλατύφυλλοι\nμε περιμένουν μεγάλες σιωπές.\nΠίνω καφέ κάτω απ’ τον ίσκιο του ταβανιού\nκαι πλάι τα ρούχα σου με δαγκώνουν.\nΚτυπάνε τηλέφωνα, τρέχουν βρύσες, βαράνε κουδούνια\nδεν είμαι πουθενά. Βάζω αυτί στο πάτωμα\nκαι ακούω που έρχεται με πόδια διψασμένα.\nΚρέμομαι από μια βομβαρδισμένη γέφυρα\nκαι έχω ξεχάσει πώς πετούν.\nΚάθε πρωί με πονάνε οι ώμοι\nΕίναι που κωπηλατώ στον ύπνο μου\nγια να σε φτάσω. Η ιστορία είναι\nπάντα ίδια. Αδειάζει η λίμνη,\nπηγαίνω στον πάτο, στη λάσπη.\nΒγαίνουν αλλεπάλληλα εκμαγεία\nτης λύπης μου. Με σημαδεύουν\nελεύθεροι σκοπευτές στο κεφάλι.\nΠερνάνε χρόνια. Επιτέλους σε πιάνω.\nΓυρίζεις το πρόσωπο, δεν έχεις μάτια.\nΚανονικά θα έπρεπε να με καταλάβει μέγας φόβος\nαλλά γελάω, γιατί βλέπω ένα ζαρκάδι\nστην άσφαλτο να μηρυκάζει την ομορφιά του.\n-Στα όνειρά σου, υπάρχουν ακόμα\n[από τη συλλογή του Γιάννη Κοντού ΣΤΗ ΔΙΑΛΕΚΤΟ ΤΗΣ ΕΡΗΜΟΥ - ανθολόγηση ΠΡΟΚΕΣ ΣΤΑ ΣΥΝΝΕΦΑ, Κέδρος 1999]\nΠΛΕΝΕΣΑΙ ΚΑΙ ΤΑ ΝΕΡΑ ΠΟΥ ΤΡΕΧΟΥΝ ΠΟΤΙΖΟΥΝ ΤΙΣ ΜΗΛΙΕΣ ΤΟΥ ΚΑΤΩ ΚΟΣΜΟΥ (επιλεγμένα αποσπάσματα από τα ΟΣΤΑ του Γιάννη Κοντού)\nΠρωί -πρωί χιλιάδες μικρά κορίτσια\nΚυρίως είμαι κηπουρός στις πέτρες\nΌταν πάω να σε φιλήσω\nεκεί μέσα άνθρωπος – έξω η νύχτα\nΠάλι στης κουζίνας τα θαύματα\nΚαθόμαστε στο πάτωμα\nΑυχενικό σύνδρομο: τα κάρβουνα των φιλιών και ο ασβέστης της νύχτας δημιουργούν αυτό το πέτρωμα στα όνειρα. Ύστερα τυφλώνεσαι. Δηλαδή θέλεις και βλέπεις ένα πρόσωπο. Στο τέλος μένεις μόνος με τους κυματισμούς του πονοκεφάλου και τους σοφάδες των λέξεων\n[Από τη συλλογή του Γιάννη Κοντού «Τα οστά» (1982) που περιλαμβάνεται στην συγκεντρωτική έκδοση «Γιάννης Κοντός, Τα ποιήματα (1970-2010)», εκδ. Τόπος 2013 και στην ανθολόγηση ΠΡΟΚΕΣ ΣΤΑ ΣΥΝΝΕΦΑ]\nΛΕΝΕ ΟΤΙ ΠΡΕΠΕΙ ΝΑ ΣΥΜΦΙΛΙΩΘΟΥΜΕ ΜΕ ΤΗΝ ΠΡΑΓΜΑΤΙΚΟΤΗΤΑ\nΠοια πραγματικότητα; Αυτόν τον αέρα\nπου τρέχει γύρα μας, αυτά τα φιλιά\nπου δεν πιάνονται. Πρέπει να σοβαρευτούν\nοι σοβαροί, να γελάσουν οι αγέλαστοι,\nγια να πετάξουν τα πουλιά.\nΠοια πραγματικότητα, απροετοίμαστοι\nγια το χώμα. Το φως ή το σκοτάδι\nή η ώχρα των ονείρων. Κυρίως όμως\nτο παιδάκι με τα ναυτικά\nνα βγαίνει απ’ τη φωτογραφία\nκαι να κλαίει στο πάτωμα για το μπλε\nυπάλληλοι του καιρού,\nπου λερώνετε τα νερά\nκαι δεν ανάψατε ποτέ κερί,\nαλλά αναπαύεστε στον ηλεκτρισμό\nκαι στις μεγαλοβατώρες.\nΠοτέ δεν θα αγγίξετε\nτο λευκό ύφασμα του απροσδιόριστου\nΣΤΟ ΑΚΡΩΤΗΡΙΟ ΤΟΥ ΚΡΕΒΑΤΙΟΥ\nΤι θάλασσες περάσανε ή χτυπήσανε\nαυτό το κρεβάτι. Βόρειες, νότιες,\nθερμές παγωμένες. Με θύελλα,\nμε άπνοια, με φιλιά ή κωπηλατώντας\nμαζί σου στην ακρογιαλιά, στην άκρη\nτου ξύλου του αθώου επίπλου.\nΚάτω βράχια και σπασμένα κορμιά\nζωντανά που θέλουν ν’ ανέβουν\nπάλι πάνω στο οροπέδιο, στο αλώνι,\nστα μονόχρωμα, στα μονόχνοτα σεντόνια, στη φωλιά.\nΟι εποχές δεν αλλάζουν τη βλάστηση\nτου τοπίου. Τα ίδια φυτά φύονται πάντα\nχαμηλά, κυρίως καλαμιές και βρύα,\nσαν ξεχασμένες σκέψεις. Βλέπω το βυθό.\nΒλέπω ταινίες (όνειρα τα λένε άλλοι).\nΟι τέσσερις γωνίες του δωματίου\nτινάζουν αέρα, ο οποίος ανακατεύει\nτα σύννεφα και το φως του ταβανιού,\nκαι έρχεται θύελλα, θαλασσοταραχή.\nΑστραπές αυλακώνουν τις κουβέρτες.\nΤο μαξιλάρι το παίρνει για λίγο το κύμα.\nΠροσπαθώ να σώσω το ραδιόφωνο\n(γιατί μου χρησιμεύει ως ασύρματος).\nΤο κομοδίνο και οι καρέκλες βουλιάζουν,\nεπιπλέουν τα προσωπικά μου αντικείμενα.\nΣπάει και το μοναδικό κυπαρίσσι.\nΟύτε φανταζόμουνα, όταν διάβαζα γεωγραφία,\nότι θα κατοικούσα στο ακρωτήριο\nτης Καλής Ελπίδας –χωρίς ελπίδα,\nότι θα πήγαινα τόσο μακριά.\nΜε αυτά κι άλλες αναπολήσεις μαλακώνει\nο καιρός, περνάει η θύελλα.\nΤότε πιάνω το γόνατό σου, το μισό φεγγάρι,\nτη μέση σου, χορδή τόξου,\nκαι βαδίζω επί των υδάτων.\n[από τη συλλογή του Γιάννη Κοντού ΣΤΟ ΓΥΡΙΣΜΑΤΗΣ ΜΕΡΑΣ - ανθολόγηση ΠΡΟΚΕΣ ΣΤΑ ΣΥΝΝΕΦΑ, Κέδρος 1999]\nΗ ΜΝΗΜΗ ΤΩΝ ΚΟΜΠΙΟΥΤΕΡΣ\nΤο χαδάκι στο λαιμό σου\nδεν το πιάνει το πεδίο ενέργειας\nτου κομπιούτερ. Δεν μπαίνει\nστο πρόγραμμά του. αρνείται αυτές\nτις λεπτομέρειες. Ούτε τις κάλτσες σου\nπιάνει, γιατί τις έχει στο χέρι\nκι ακουμπάει στον ώμο μου.\nΤα φιλιά σου τα μεταγράφει\nως θερμότητα. Δεν βλέπει τον\nαποχαιρετισμό, το φως που κάνει\nρίγες στη φούστα σου. Ούτε το μολύβι\nπου γράφει τις παραγγελίες\nγια τον μπακάλη. Κάνει ένα μονότονο\nθόρυβο, σαν ανεμιστήρας, και βγάζει\nταινίες με στοιχεία για πολύ σοβαρά πράγματα.\nΤην τετραγωνική ρίζα της λύπης\nδεν θα τη βρει ποτέ. Ούτε\nτο ενδιαφέρει. Θα ανακαλύψει\nπολλά και διάφορα, αλλά\nτα μικρά, τα μισοσβησμένα,\nθα τα έχει σε κενό στις καταγραφές\nμε τα αθροίσματά του!\nΟ ΑΘΛΗΤΗΣ ΤΟΥ ΤΙΠΟΤΑ (απόσπασμα)\n- άλλοτε θυμάται. Σε μια στάση για να δει\nΤα μάτια του συνήθισαν σ' αυτό το\n[από τη συλλογή του Γιάννη Κοντού Ο ΑΘΛΗΤΗΣ ΤΟΥ ΤΙΠΟΤΑ –κρατικό βραβρείο ποίησης 1998 από την ανθολόγηση ΠΡΟΚΕΣ ΣΤΑ ΣΥΝΝΕΦΑ, Κέδρος 1999]\nΕντέλει παντρεύτηκα τη Λίτσα από το παλιότερο βιβλίο μου\nΕντέλει παντρεύτηκα τη Λίτσα\nαπό το παλιότερο βιβλίο μου.\nΉτανε πρίμα μπαλαρίνα,\nαλλά ένα ατύχημα\nτην έκανε να βάφει νήματα\nκαι να κεντάει.\nΜαζί με τις δύο κόρες που αποκτήσαμε,\nστήσαμε μια μικρή βιοτεχνία.\nΌλη μέρα τραγούδια, γέλια και δουλειά.\nΤα βράδια έπαιρνα το άλογο,\nτο πήγαινα στο τέρμα των τρόλεϊ\nνα το ποτίσω.\nΤο καυσαέριο ανέμιζε τη χαίτη του.\nπόσες χρονικές μονάδες ψάχναμε\nΕπιστρέφοντας (βράδυ πάντα)\nτο τοπίο είχε υποστεί αλλαγές.\nΟ κόσμος στις πόρτες μιλούσε μια ξένη γλώσσα.\nΣτο μέρος του σπιτιού ένα κενό.\nΈψαξα, ρώτησα (με νοήματα πια)\nκαι πείστηκα ότι, εφόσον δεν έγινε σεισμός,\nτο σπίτι είχε απογειωθεί τυλιγμένο στα μαλλιά.\n(από την ποιητική συλλογή «Δωρεάν Σκοτάδι»)\nΛίγα λόγια για τον ποιητή Γιάννη Κοντό (από τον ομότεχνό του Γιάννη Βαρβέρη)\nΟ Γιάννης Κοντός είναι μια από τις πιο πρωτότυπες και δυναμικές φωνές της λεγόμενης "Γενιάς του 1970", και μάλιστα από το πρώιμο στάδιο της.\nΔημιουργικά και αφομοιωτικά διδαγμένος από τους μεταπολεμικούς επιφανείς προγόνους τους Τάκη Σινόπουλο και Μίλτο Σαχτούρη, πέτυχε να παρακάμψει την αναλυτικότητα του πρώτου ή τις κλειστοφοβικές εμμονές του δεύτερου και να τις αντικαταστήσει με την καιριότητα του απροσδόκητου και τον εναγκαλισμό όλων των εξωτερικών μορφών της πόλης και της ζέουσας καθημερινότητας. Ο Κοντός δημιούργησε με τα χρόνια, είτε μέσα από ποιητικές πρόζες είτε μέσω συνήθως σφιχτών ευρηματικών ποιημάτων, το αποτύπωμα του σύγχρονου κόσμου που μας περιβάλλει, αντιπροσωπευμένο από τα τραύματα-εμφανή και αφανή- του ποιητικού "εγώ" του. Ενώ στην επικράτειά του, εικαστική, χρωματική, κυκλοφορούν ελεύθερα, σχεδόν γεναιοδώρως ασύδοτα, όλα τα πρόσωπα, τα πράγματα, τα παλιά ονόματα, οι ιδέες, τα ζώα, τα φυτά, οι μνήμες, οι έρωτες, τα δωμάτια και τα αδιέξοδά τους, ο Κοντός τα συστεγάζει αριστοτεχνικά, αλλά μόνον κατ' επίφαση σουρρεαλιστικά. Ναι, ο υπερρεαλισμός τον τροφοδοτεί στην εικονοποιία του, στους συντακτικούς ή γλωσσικούς του ακροβατισμούς, καμιά φορά και στην ίδια του τη σύλληψη, δεν είναι όμως ο αληθινός πατέρας και οδηγός του.\nΘα 'λεγα ότι τα κύρια ατομικά στοιχεία που περισσότερο τον προσδιορίζουν είναι ένα είδος προωθημένης, "οικείας" προφορικότητας στον ποιητικό του λόγο καθώς και συχνά μια μελαγχολικά εκφερόμενη στοχαστικότητα θυμοσοφικής τάξης. Ο Κοντός είναι μεν οικείος, δεν αυτοβιογραφείται όμως ποτέ. Ψήγματα μόνο απ' τη ζωή του ή τις πρόδηλες φοβίες του παρουσιάζονται στο ποιητικό υλικό, που έχει σχεδόν πάντα φαντασιακό πυρήνα.\nΣΤΗΝ ΑΚΡΗ ΤΟΥ ΚΑΛΟΚΑΙΡΙΟΥ, Ο ΜΕΤΑΞΟΣΚΩΛΗΚΑΣ ΤΡΩΕΙ ΦΩΣ ΚΑΙ ΒΓΑΖΕΙ ΜΕΤΑΞΙ ΓΙΑ ΤΗ ΝΥΧΤΑ (κριτικές και σχόλια για την ανθολόγηση ποιημάτων του Γιάννη Κοντού ΠΡΟΚΕΣ ΣΤΑ ΣΥΝΝΕΦΑ – αποσπάσματα από συνεντεύξεις και σχόλια):


women secret | online magazine: Δεν μπορείς να αδυνατίσεις – 6 Συμβουλές\nΔεν μπορείς να αδυνατίσεις – 6 Συμβουλές\nΠολλές γυναίκες αγχώνονται και μόνο στη ιδέα πως πρέπει να χάσουν μερικά κιλά. Αισθάνεσαι πως θέλεις αλλά δεν μπορείς να αδυνατίσεις; Τίποτα δεν είναι ακατόρθωτο αρκεί να στρέψεις τις προσπάθειές σου προς την σωστή κατεύθυνση. Οι περισσότερες γυναίκες ξυπνάμε το πρωί και αποφασίζουμε πως θέλουμε να κάνουμε δίαιτα. Έτσι ψάχνουμε και βρίσκουμε κάποια δίαιτα που μας υπόσχετε εύκολο και γρήγορο χάσιμο κιλών ώστε να μην περιμένουμε και πολύ! Κοιτάμε τι περιέχει και αν κάποιες γεύσεις μας αρέσουν ξεκινάμε. Επίσης υπάρχει μια μερίδα γυναικών που προτιμάει να ακολουθήσει εξαντλητικές δίαιτες που υπόσχονται σώματα με προδιαγραφές μοντέλων. Οπότε θωρακιζόμαστε με υπομονή, έτοιμες να στερηθούμε τα πάντα και χωρίς να γνωρίζουμε τις επιπτώσεις που έχει όλη αυτή η κατάσταση στην υγεία μας! Μήπως είναι ώρα να δούμε τα πράγματα από την σωστή οπτική γωνία; Δες καθαρά τις σωστές λύσεις που δεν θα δημιουργήσουν προβλήματα στον οργανισμό σου και θα έχουν μακροχρόνια αποτελέσματα! Δεν μπορείς να αδυνατίσεις; Μπορείς και θα τα καταφέρεις αρκεί να ακολουθήσεις κάποιες σημαντικές συμβουλές.\n1) Συμβουλέψου κάποιον διατροφολόγο\nΟι συμβουλές των ειδικών είναι απαραίτητες όταν ξεκινήσεις την προσπάθεια σου να αδυνατίσεις. Κάποιος διατροφολόγος θα σε βοηθήσει να ανακαλύψεις την λειτουργία του οργανισμού σου και να μάθεις τους πραγματικούς λόγους που οι προσπάθειές σου μέχρι τώρα δεν έβρισκαν ανταπόκριση. Κάθε οργανισμός έχει ανάγκη από διαφορετικό σύστημα διατροφής ώστε να καταφέρει να αδυνατίσει. Οι συμβουλές του είναι πολύ πολύτιμες για εσένα και το διαιτολόγιο κομμένο και ραμμένο στα μέτρα σου. Έτσι θα λαμβάνεις εκτός από τις θερμίδες που χρειάζεσαι και όλα τα απαραίτητα στοιχεία που χρειάζεται ο οργανισμός κάνοντας μία σωστή και ισορροπημένη διατροφή. Κι επειδή “η αρχή είναι το ήμισυ του παντός” ξεκίνα σωστά και με την καθοδήγηση του διατροφολόγου σου θα δεις τα πράγματα πολύ διαφορετικά. Σκέψου πως δεν μπορείς να αδυνατίσεις γιατί απλά δεν ξεκινούσες σωστά!\nΗ σωστή διατροφή είναι κάτι που θα πρέπει να εφαρμόζουμε στην ζωή μας άσχετα από το αν επιδιώκουμε να αδυνατίσουμε ή όχι. Φυσικά όλοι γνωρίζουμε πως τα καθημερινά έτοιμα και γρήγορα φαγητά από έξω, τα αναψυκτικά, τα πολλά γλυκά και τα σνακς συνήθως ευθύνονται για την αύξηση του βάρους μας, το τοπικό πάχος αλλά και την κυτταρίτιδα. Προσθέστε στη διατροφή σας τα λαχανικά, τα όσπρια, το ψάρι, τα φρούτα, τα προϊόντα ολικής άλεσης και θα δείτε μεγάλη διαφορά στην προσπάθειά σας να αδυνατίσετε. Μπορεί να μην είστε συνηθισμένες σε τέτοιες γεύσεις, όμως υπάρχουν καταπληκτικές συνταγές για όλα αυτά ώστε να τα εντάξετε άνετα στην καθημερινότητά σας. Πέρα από τις κλασικές παραδοσιακές συνταγές ανακαλύψτε μοναδικούς συνδυασμούς που ταιριάζουν στις δικες σας γεύσεις. Το καθένα θα σας προσφέρει ξεχωριστά στοιχεία, απαραίτητα για να λειτουργήσει σωστά ο οργανισμός σας και ο μεταβολισμός σας.\nΗ άσκηση θα πρέπει να γίνει καθημερινή μας συνήθεια. Πολλές γυναίκες όμως καταπονούν μόνες τους το σώμα τους και οδηγούνται σε τραυματισμούς. Έτσι αποκτούν λανθασμένη άποψη για την άσκηση αφού δεν γίνεται ευχάριστα οπότε φαίνεται γολγοθάς και αγγαρεία για την εντάξουν στην καθημερινότητά τους. Κάπως έτσι αποκτούν λανθασμένη εντύπωση για την άσκηση και την αποφεύγουν. Αν θέλουμε όμως την άσκηση σύμμαχό μας στην προσπάθεια μας να αδυνατίσουμε αλλά και για την καλή μας φυσική κατάσταση ας συμβουλευτούμε γυμναστές οι οποίοι μπορούν να μας ενημερώσουν το πώς να ασκούμαστε σωστά και πώς η άσκηση μπορεί να γίνει τρόπος ζωής. Είτε στο γυμναστήριο είτε με τρέξιμο στο πάρκο ή ακόμα και με ασκήσεις στην φύση θα βοηθήσετε το μυαλό σας να ηρεμήσει από τις σκέψεις και το σώμα σας να αδυνατίσει πιο γρήγορα και αποτελεσματικά. Αν δεν μπορείς να αδυνατίσεις αλλά παρ’όλα αυτά το θέμα άσκηση σου προκαλεί αλλεργία, να θυμάσαι πως κάθε αρχή και δύσκολη. Η ευφορία και αναζωογόνηση που θα αισθανθείς μετά από λίγες ημέρες θα σε κάνουν εύκολα να αλλάξεις γνώμη!\nΜπορεί να τα κάνεις όλα σωστά αλλά πρέπει να θυμάσαι πως ο ψυχολογικός παράγοντας θα παίξει καταλυτικό ρόλο στην προσπάθειά σου να αδυνατίσεις. Η έλλειψη κοινωνικότητας ή το κλείσιμο στον εαυτό σου μέχρι να καταφέρεις να αδυνατίσεις δεν θα σε βοηθήσουν καθόλου, αλλά θα προκαλέσουν αντίθετα αποτελέσματα. Η απομόνωση δείχνει έναν άνθρωπο με ιδιαίτερα χαμηλή αυτοπεποίθηση και δυναμισμό και τα χρειάζεσαι και τα δυο για να πετύχεις τον στόχο σου. Η κοινωνικότητα και η ευχάριστη διάθεση μας βοηθούν να ακολουθούμε πιο ευχάριστα το πρόγραμμά μας και να μην νιώθουμε τις όποιες μικρές στερήσεις. Η έλλειψη κοινωνικότητας αντίθετα μπορεί να σε κάνει να εγκαταλείψεις σύντομα και απογοητευμένη την προσπάθειά σου να αδυνατίσεις. Ένα υγιές σώμα δεν λειτουργεί από μόνο του, θέλει ένα υγιή μυαλό και καλή διάθεση. Αν το να μένεις σπίτι πιστεύεις πως μειώνεις τις πιθανότητες να πέσεις σε πειρασμό, να θυμάσαι πως μόνη στο σπίτι θα το σκέφτεσαι τόσο πολύ που στο τέλος θα εγκαταλείψεις. Η ψυχαγωγία και τα ενδιαφέροντα είναι απαραίτητα αφού θα σε κάνουν να ξεχνιέσαι και να μην εστιάζεις μονίμως στην δίαιτά σου σαν καταναγκαστικό έργο!\n5) Αποβολή άγχους\nΕπίσης το άγχος είναι ένας από τους παράγοντες που σε κάνουν να πιστεύεις πως δεν μπορείς να αδυνατίσεις. Το υπερβολικό άγχος όσο και να μην το συνειδητοποιούμε αρχικά, λειτουργεί αρνητικά στους στόχους μας. Αν λοιπόν αγχώνεσαι στην ιδέα μιας δίαιτας, πόσο μπορεί να αγχωθείς αν σκεφτείς πως δεν μπορείς να αδυνατίσεις ενώ το θέλεις πολύ; Το άγχος θολώνει την σκέψη μας και μας οδηγεί σε περίεργη συμπεριφορά που δεν θα μας βοηθήσει να βάλουμε ένα πρόγραμμα στην καθημερινότητά μας με ηρεμία και τάξη. Για καλύτερα αποτελέσματα μειώστε και αν μπορείτε αποβάλλετε το άγχος για να δείτε τρομερές αλλαγές στον τρόπο που θα αντιμετωπίσετε αυτήν σας την προσπάθεια!\n6) Αποφασιστικότητα και δυναμισμός\nΔεν μπορείς να αδυνατίσεις ή δυσκολεύεσαι γενικότερα στην ζωή σου να πάρεις αποφάσεις; Θωρακίσου με δυναμισμό και αποφασιστικότητα και η εκπλήρωση του στόχου σου θα είναι πολύ κοντά. Μήπως κάθε Δευτέρα αναβάλλεις το πρόγραμμα της διατροφής – δίαιτας για τη επόμενη Δευτέρα; Δεν φτάνει μόνο να θέλουμε κάτι, αλλά να ξεκινήσουμε κιόλας. Έτσι κι αλλιώς μία δίαιτα είναι από τις πιο απλές αποφάσεις που μπορούμε να πάρουμε στην ζωή μας! Αναλογίσου πράγματα που μπορεί να στερείς από τον εαυτό σου λόγω των περιττών κιλών και απόλαυσε στο τέλος ένα υγιή και χωρίς περιττά κιλά σώμα. Μην βάλεις υπερβολικά υψηλούς στόχους γιατί μην ξεχνάς πως η μόδα των αποστεωμένων μοντέλων έχει περάσει ανεπιστρεπτί!!\nστις 11/02/2015 11:00:00 π.μ.


Τραγική εικόνα με 70 θανάτους και 489 διασωληνωμένους\nΑρχική COVID-19 Τραγική εικόνα με 70 θανάτους και 489 διασωληνωμένους – Ανησυχία για...\nΤραγική εικόνα με 70 θανάτους και 489 διασωληνωμένους – Ανησυχία για τη διασπορά σε παιδιά και εφήβους\n10 Νοεμβρίου 2021 - 18:19\nΤραγική αύξηση των νέων απωλειών σε ανθρώπινες ζωές με ή από κορονοϊό, καθώς σήμερα ο αριθμός ανήλθε στους 70. Τραγική η εικόνα και με τους ασθενείς οι οποίοι νοσηλεύονται στις ΜΕΘ, καθώς ο αριθμός τους όχι μόνο δεν μειώνεται αλλά πλέον βρίσκεται μία ανάσα πριν από τους 500, οδηγώντας το σύστημα υγείας πέρα από τα όριά του.\nΗ ανησυχία ωστόσο εστιάζει στα ιδιαίτερα υψηλά ποσοστά σε κρούσματα που καταγράφονται σε παιδιά και εφήβους. Παρά τη ποσοστιαία μείωση, περίπου τριών μονάδων, που παρατηρείται σε σχέση με την προηγούμενη βδομάδα κινείται σε ιδιαίτερα υψηλά επίπεδα και αφορά περισσότερο από 1 στα 5 νέα κρούσματα ή το 22% των συνολικών νέων κρουσμάτων. Σήμερα τα νέα κρούσματα που ανακοίνωσε ο ΕΟΔΥ για το τελευταίο 24ωρο ανέρχονται σε 7.105, σημαντικά μειωμένα από τη χθεσινή εικόνα, χωρίς όμως να δίνουν περιθώρια αισιοδοξίας, λόγω της κατάστασης που παρουσιάζουν οι “σκληροί” δείκτες της πανδημίας.\nΠροηγούμενο άρθροΚεφαλονιά: Ολοκληρώθηκε το αιολικό πάρκο ισχύος 10 MW στο Αργοστόλι\nΕπόμενο άρθροΕλληνική πρωτοβουλία για προστασία της πολιτιστικής και φυσικής κληρονομιάς από την κλιματική αλλαγή